text:
Istòria minerària de Sardigna
Sa bogadura e sa traballadura de sos minerales in Sardigna andat torra a tempos remotos. Antigos mercantes e conchistadores aiant pigadu a abbitare sas costeras de s'ìsula atirados dae sas richesas formidàbiles de su sutasolu sardu. Testimonia de s'antiga traballadura de sos metallos sunt is manufatos numerosos chi andant torra a sa preistòria. In èpocas prus reghentes topònimos numerosos, ligados in carchi modu a sa faina de sa bogadura (comente pro esempru: Argentiera, Montiferru, Cabu Ferradu pro nde fentomare carchiunu), testimòngiant sa seculare continuidade de custas fainas.
A sighire s'istòria de sas fainas de bogadura in s'ìsula, partzida pro èpocas.
PreistòriaModìfica
S'istòria minerària longa de Sardigna tenet cumintzu aprossimadamente a inghìriu a su de ses millènnios a.C. cun sa faina de bogadura de s'ossidiana, a pees de su Monte Arci in su chirru tzentru-otzidentale de s'ìsula. Su Monte Arci est istadu unu de sos prus tzentros mediterràneos importantes de bogadura e traballadura de custu bidru vulcànicu. In custa àrea, difatis, sunt istados individuados a su nessi setanta tzentros de traballadura e unos 160 aposentamentos istàbiles o temporales dae sos cales s'ossidiana fiat a fatu esportada cara a Frantza meridionale e s'Itàlia Setentrionale.
A fùrriu a su de tres millènnios a.C., cun probabilidade importados dae su lutone orientale de su Mediterràneu, fiant lòmpidos e si fiant ispaniados fintzas in Sardigna sos connoschimentos metallùrgicos, chi diant imbàtere in època nuràgica a un'elevadu livellu tècnicu. In paris tempus a sa tècnica metallùrgica, si fiat isvilupada fintzas sa tècnica minerària, permitende sa bogadura de cantidades creschende de minerales e duncas de metallos. Sa posidura geogràfica de s'ìsula, ma fintzas su patrimoniu mineràriu suo, aiant atràidu intre su de 10 e su de 8 sèculos a.C. sos mercantes fenìtzios, a fatu de sos cales, a fùrriu a sa metade de su de 6 sèculos, fiant acùdidos is cartaginesos. Fenìtzios e cartaginesos aiant isfrutadu in manera intensiva sas richesas mineràrias, mescamente in sa zona de s'atuale Igrèsias, in ue sunt istadas atzapadas rastas de iscavaduras e iscòrias de fundidura de atibiare a custu perìodu. Una faina metallùrgica intensa, siat estrativa siat de fundidura, est testimoniada dae su puntu de bista archeològicu, a manu de sos ricos giatzimentos metallìferos de su Sàrrabus, costituidos dae minerales cumpostos de òssidos e solfuros de ferru, ràmene e prumu. De època preistòrica est famada sa mina de Funtana Raminosa in sa barbàgia de Brevìe.
Època romanaModìfica
In su 238 a.C. incumentzat in Sardigna s'època de sa dominatzione romana. Difatis Cartàgine a fatu de sa derrota padèssida in sa I gherra pùnica, e a sa rebellia de sos mertzenàrios istantziados in s'ìsula, fiat istada custrinta a fàghere tzèdida formale de s'ìsula a Roma. Est in su 226 a.C. chi a sa Sardigna fiat istadu atibiadu s'istatutu de provìntzia de Roma.
In suta de sos romanos sa faina minerària fiat crèschida meda, mescamente pro su chi pertocat is ricos isterrimentos de prumu e de prata. Giai dae su 269 a.C. sa repùblica romana aiat adotadu sa prata che a base monetària, mentras su prumu fiat impreadu in is prus campos isvariados de sa vida tzivile, dae sos istèrgios a sas cunduturas de s'abba. Sa Sardigna, a pustis de Ispagna e Bretagna, costituiat sa de tres regiones, intre sos domìnios de Roma, pro cantidades de metallos prodùidos. Sa produtzione minerària durante totu su perìodu de sa dominatzione romana fiat valutada in unas seschentosmìgia tonnelladas de prumu e milli tonnelladas de prata. Sa faina de sa bogadura de sos romanos non si fiat limitada petzi a su lutone de sa zona de Igrèsias (in ue non pro àteru, galu oe, esistet unu bighinadua chi ddi narant Campu Romanu, a ammentu de sos antigosaposentamentos estrativos), difatis issos aiant connotu e siguramente aiant isfrutadu sos isterrimentos de prata de Sarrabus, a sa cale importu fortzis si referiat su geògrafu Solinu iscriende: India ebore, argento Sardinia, Attica melle.[1]
Is sistemas de s'isfrutamentu de sas minas, in època romana, cunsistiant in s'iscavu de putzos verticales funduros, fintzas a prus de chentu metros; is traballos fiant giutos, serbende·si petzi de ainas a manu e a bortas de su fogu pro ischirriare sa roca, de mineris lìberos, narados "metallaros", e dae su 190 a.C. de iscraos e presoneris narados damnati a effodienda metalla. In s'annu 369 p.C. s'imperadore Valentinianu I aiat decretadu ca onni nave chi approdaiat a Sardigna depiat pagare unu deretu de 5 dinaris pro onni metallaro carradu. A pustis is imperadores Gratzianu, Valente e Valentinianu II aiant proibidu de su totu a sos metallaros de si tramudare a s'ìsula. A custos provedimentos non depiat èssere angena sa timoria chi sa richesa etzetzionale de sos isterrimentos sardos podiat iscalabrare sas minas arghentìferas ibèricas chi fiant de propiedade imperiale.
In època romana tarda sa produtzione minerària sarda aiat basciadu meda; mentras in pagos isterrimentos sa faina sighiat, pro satisfàghere sas limitadas netzessidades de su mercadu isulanu, medas àteros fiant istados abbandonados e carchiunu de custos, comente cussos de Sarrabus, fiant istados ismentigados.
Època medievaleModìfica
A fatu de sa ruta de s'Impèriu romanu de Otzidente sos fatos istòricos de Sardigna si fiant istesiados ae sos de sa penìsula italiana. A pustis de sa parèntesi curtza costituida dae s'ocupatzione vandàlica, s'ìsula fiat rùida suta de su domìniu bizantinu.
De asi, sa produtzione minerària e sa faina metallùrgica fiat unu pagu torrada a nàschere e sa prata fiat torrada a èssere unu de sos produtos printzipale de bogadura de Sardigna, mancari a inghìriu a s'annu 700 is tràficos cumertziales in su Mare Mediterràneu si fiant fatos difìtziles meda pro neghe de sas curreras de sos saraghinos. Pro sa Sardigna sas cureras sighidas de sos àrabos a longu sas costas aiant costituidu, pro unu arcu longu de tempus, unu perìgulu costante, chi aiat provocadu s'ispopoladura de àreas ampras de costeras e su càmbiu de sa populatzione cara a àreas prus internas de s'ìsula.
Semper prus isulada dae su tzentru de s'impèriu bizantinu, sa Sardigna aiat connotu in custu perìodu su afirmadura, sa prima borta in s'istòria sua de una autonomia polìticu-amministrativa a berus. S'ìsula si fiat organizada in bator regnos soberanos e indipendentes: is Giuigados de Càlaris, Arbaree, Torres e Gaddura. De s'istòria minerària de su perìodu giuigale, non s'agatat àteru che pagas documentas, est però lìtzitu pensare chi sa faina estrativa non siat istada de su totu abbandonada. In su 1131 su giùighe Gonàriu de Torres aiat donadu sa metade de s'Argentiera de sa Nurra a sa crèsia primatziale de Santa Maria de Pisa, a testimonia de sos ligàmenes polìticos semper prus istrintos intre sos dìbiles istados sardos e sa comuna toscana.
A primìtziu de su de 11 sèculos, difatis, in suta de sos augùrios de sa corte papale tando ghiada dae Beneitu XIII, fiant intervènnidas in s'istòria de Sardigna sas duas repùblicas marineras de Gènova e Pisa in unu primu momentu alliadas contra de s'emiru musulmanu Musetu (Musa) chi si fiat impadronadu de unas cantas àreas de s'ìsula, a pustis cuncurrentes pro su predomìniu in is dìbiles istados giudicales.
De su puntu de bista de s'istòria minerària su perìodu pisanu resurtat èssere meda documentadu bene. Sa famìlia pisana de sos contes de Donoràtico, impersonada dae Ugolinu della Gherardesca, aiat dadu impulsu nou a sa faina estrativa in is domìnios suos de Sardigna, e in particulare s'atuale zona de Igrèsias. Ugolinu aiat operadu in unu territòriu de unos chimbighentos chilòmetros cuadrados, denominadu Argentaria del Sigerro pro sas richesas de su sutaterra in minerales de prata. Issu aiat favorèssidu annotamala su trasferimentu in s'ìsula de maistros toscanos, espertos in su traballu de mina, e prus generalmente aiat chircadu de ripopulare sos dòminos de cosa sua. Su printzipale resurtadu de sa polìtica demogràfica de sos Donoràtico est istadu sa fundatzione e s'isvilupu de su tzentru abitadu de Bidda de Crèsia, s'atuale Igrèsias.
In sa zona de s'Iglesiente, is pisanos aiant torradu a cumintzare sos traballos abbandonados dae sos Romanos aberende fossos numerosos e aporrende a sa lughe sas fileras antigas. Sa faina estrativa intensa, gasi comente sa vida polìtica econòmica e sotziale, fiat disciplinada pro mèdiu de una sèrie de leges,regortas in unu còdighe partzidu in bator libros connotu cun su nùmene de Breve de Bidda de Crèsia. Is delitos contra sa faina estrativa fiant punidos cun severidade manna: sa pena de morte fiat prevìdida pro sos chi sutraiant prata o minerale arghentìferu ma fintzas pro sos fundidores chi bogaiant sa prata de minerale furadu.
Chie si siat, in su territòriu de s'Argentiera podiat printzipiare sa faina estrativa; non fiat raru ca a custu fine si costituiant cumpangias sos cales partetzipadores (parsonavili) possediant cuotas (trente) de sa sotziedade. Unos cantos sòtzios de custas cumpangias, narados bistanti si limitaiant a antitzipare su capitale netzessàriu.
Is traballos s'isvilupaiant pro mèdiu de s'iscavu de fossos, e s'isvilupaiant in profundidade peri putzos (botinos) e gallerias. Fiat sighida s'andadura de sa filera o de sa lente de minerale, de manera chi s'istèrrida de sos traballos fiat meda limitada. Pro agredire sa massa pedrosa fiant impreados picos, cotzas e unos àteros ainas a manu; cando custu si faghiat pretzisu fiat impreadu su fogu pro ischirriare sas rocas prus tostas. Sa chida de traballu incumentzaiat a mesu die de su lunis e acabaiat a mesu die de su sàbadu. Is operajos traballaiant pro 12 oras a sa die e durante sa chida non podiant abbandonare su traballu. Durante s'istasone istiale sos traballos fiant parados pro neghe de s'intemperiosidade de su clima, essende mescamente sas àreas costeras fèrridas dae su flagellu de sa malària.
Est istadu carculadu chi is minas sardas apant frunidu a Pisa unas 15 tonnelladas pro annu de su metallu pretziosu in su perìodu chi andat de sa fine de su de 12 sèculos a primìtziu de su de 14 sèculos. Suta poderiu de sa comuna toscana, in su perìodu de lughidore màssimu, is minas a inghìriu a Bidda de Crèsia fiant arribadas a ocupare 6500 operajos.
In is annos a cara de su 1326 Pisa aiat pèrdidu is dòminos suos in Sardigna in favore de sa Corona de Aragona. Sa pèrdida de s'ìsula ma susetotus de is remìttias suas in prata, aiat rapresentadu su cumintzu de sa decadèntzia pro sa tzitade toscana pressada in su continente de is rivales Lucca e Firentze.
Època aragonesu-ispagnolaModìfica
Sa corona aragonesa aiat avocadu a sese is deretos inerentes a s'isfrutu de is setziduras de prata a su fine de evitare chi pro is richesas mineràrias de sa zona s'iscadenarent perricas intre is nòbiles aragonesos. Su livellu de sa faina estrativa in custu perìodu resurtat èssere notabilmente reduidu si postu a pare a su chi si fiat cumproadu suta de sa dominatzione pisana.
A fatu de sa conchista totale de s'ìsula, is aragonesos aiant chircadu de dare impèllida noa a sa faina de bogadura de sa prata: fiant alligeridos is deretos, is tassas e is deretos de sa corona in is metallos. Custa polìtica però non fiat resissida a torrare is minas sardas a su lughidore de su passadu. Suta de sa dominatzione aragonesa in antis e ispagnola a pustis, sa faina minerària aiat connotu una decadèntzia sighida. Sa Sardigna, chi pro sèculos fiat istada intre is prus àreas importantes de produtzione de sa prata aiat acabadu pro importare su metallu, su cale comomai arribaiat in cantidades mannas de is possessos ispagnolos de su nou mundu. Nointames faghet a afirmare chi nimancu in custu perìodu is minas sardas aiant sessadu de su totu sa faina issoro, difatis esistiat puru semper unu mercadu domèsticu minore, a su nessi pro su prumu.
Durante sa dominatzione ispagnola fiat istadu istabilidu de subordinare s'esertzìtziu de sa faina minerària a s'assegnatzione de cuntzessiones a banda de s'amministratzione istatale. Fiant istadas assignadas a su nessi baranta cuntzessiones pro s'esploratzione e s'isfrutu de is setziduras sardas. De custas, oto fiant istadas cuntzessiones generales, est a nàrrere istèrridas a totu su territòriu de s'ìsula, e degheoto limitadas petzi a s'intòrriu de Igrèsias. Is assignatàrios de is cuntzessiones fiant tentos a bessare a s'eràriu su 10 pro chentu de su balore de su minerale bogadu. A custu perìodu andat torra su primu intentu de torrare in atividade su filone arghentìferu de su Sarrabus, abbandonadu comomai de prus de milli annos. Difatis, su 6 de làmpadas de su 1622 unu tzertu Gio. Antoni Agus aiat otentu su permissu de esecutare traballos de chirca in Monte Narba, acanta de sa bidda de Santu 'Idu.
A pustis de unos batorghentos annos su domìniu ispagnolu in Sardigna fiat acabadu che a cunsighèntzia de sos acontessimentos ligados a sa gherra de sutzessione ispagnola, e de su tentativu de riconchista portadu a in antis dae su cardinale Alberoni.
Època sabàudaModìfica
In su 1726 a fatu de su tratadu de S'Aia s'ìsula fiat passada a fàghere parte de is possedimentos de is ducas de Savoja, chi gasi achiriant su tìtulu de res de Sardigna. S'istadu sabàudu aiat dadu impèllida noa a sa faina minerària. Fintzas in suta de is piemontesos s'esertzìtziu de sa faina estrativa fiat ligada a s'assignadura de cuntzessiones generales pro s'efetuatzione de chircas e su coltivu de minas subra totu su territòriu de s'ìsula. Is primos a otènnere custu tipu de cuntzessione, de durada de binti annos, fiant istados is casteddajos Pedru Nieddu e Istèvani Durante. In su 1740 sa cuntzessione generale, pro sa durada de trinta annos, fiat istada assignada a su britànnicu Càralu Brander, a su barone Càralu de Holtzendorff e a su cònsole isvedesu in Casteddu Càralu Tastaia Mandel. In base a su cuntratu, is cuntzessionàrios diant ghetare a is règias gabellas su 12 pro chentu de sa galena bogada e su 2 pro chentu de sa prata pro is primos 4 annos, su 5 pro chentu pro is 6 annos a sighire e su 10 pro chentu pro is 20 annos chi abarraiant. Is deretos depiant èssere currispostos a s'atu de imbiu pro is materiales esportados, e ogni ses meses pro cussos bèndidos in s'ìsula. Sa sotziedade noa, massimamente peri impulsu de Mandel, aiat intradu innovatziones tecnològicas vàrias, intre is cales s'impreu de s'esplosivu durante is traballos de bogadura. Fiant istados batidos a Sardigna maistros ispertos in s'arte minerària, susetotus tedescas. Si depet a Mandel su fraigu, acanta Biddecidru, de unu iscagiatòrgiu mannu de prumu. Issu fiat istadu però acusadu dae sa Reale Intendèntziaa de discoidare s'esploratzione de minas noas limitende·si a s'isfrutu de is chi giai esistiant. Fiat istadu fintzas abertu unu indagu pro crètidas irregularidades fiscales, chi aiat batidu, in su 1758, a sa rèvoca de sa cuntzessione a Mandel.
In su 1762 s'amministratzione de is minas sardas fiat colada in is manos de su Diretore de su distritu de is minas Pietro de Belly, chie at impedidu sa faina minerària privada cunsiderende chi èsseret prus redditìtziu pro s'Istadu isfrutare deretamente is richesas de su sutaterra sardu. Belly aiat chircadu fintzas de torrare a introduire su traballu fortzadu in is minieras e pro custu si fiat meritadu, in su 1871, una crìtica de Quintino Sella[2]..
Intre is fartas de ascriere a Belly ddoe est fintzas su mancadu isfrutu de su filone ricu de prata de Sarrabus, de su cale giai Mandel aiat intuidu is potentzialidades. Belly difatis cunsideraiat tropu ingastosu su coltivu de custu filone, dadu su terrinu àspidu e sa dificultade de is comunicatziones de sa zona. Isceti in su sèculu a sighire fiat torradu a iscobèrrere su balore mineràriu de sa regione sud-orientale de s'ìsula.
Is ùrtimos annos de su de 18 sèculos fiant istados comente si siat annos de importu pro s'indùstria minerària sarda; fiant istadas iscobertas rastas de ferru acanta de Àrthana e de antimòniu in is intòrrios de Ballau.
A cumintzu de s'Otighentos esistiant in Sardigna 59 minas, prevalentemente de prumu, ferru, ràmene e prata. In su fervore mineràriu torradu a nou aiant agatadu logu fintzas unos cantos binturieris piemontesos e de unos àteros istados europeos, intre custos fintzas su romanzieri frantzesu Honoré de Balzac chi, in su 1838, aiat dadu vida a una initziativa fllimentare cun intentu de isfrutu de iscòrias prumbìferas in sa Nurra[3].
In su 1840 fiat istituida sa lege minerària noa, sa cale previdiat s'ischirriadura de sa propiedade de sa terra dae cussa de su suraterra. Segundu sa lege noa cale si siat podiat rechèrrere s'autorizatzione a fàghere chircas mineràrias; fiat recherta s'autorizatzione iscrita de su propietàriu de su fundu in ue si cheriat acumprire sa chirca ma, si su propietàriu de su fundu s'oponiat a sa chirca e su refudu non fiat retentu in manera adeguada argumentadu, su Prefetu podiat protzedire de ufìtziu a sa cuntzessione de s'autorizatzione. S'ùnicu òbligu chi cumpetiat a su cuntzessionàriu fiat sa de bessare a s'eràriu su 3 pro chentu de su balore de is minerales bogados e de ammendare is propietàrios de is fundos pro is disacatos causados. Custa disciplina fiat intrada in prenu vigore in Sardigna petzi in su 1848, a pustis de chi si fiat realizada sa "fusione perfeta" intre Sardigna e sos istados de terramanna chi parteniant a is Savoja.
Sa lege noa, chi fatzilitaiat s'otenimentu de is cuntzessiones mineràrias, aiat fatu assortire a s'ìsula imprendidores numerosos, in piessignu lìgures e piemontesos e fiant naschidas is primas Sotziedades cun su fine de isfrutare is setziduras sardas. Intre custas, sa genovesa "Sotziedade Natzionale pro su coltivu de minas in Sardigna" aiat intentadu in vanu de otènnere sa cuntzessione generale. Custa forma de cuntzessione fiat difatis formalmente proibida dae sa lege noa, a su fine de impedire chi si costituirent monopòlios in sa faina estrativa. Su progetu de sa Sotziedade Natzionale fiat rutu pro custu in su nudda; si fiat assistidu imbetzes a sa nàschida de unu nùmeru mannu de Sotziedades, compidadas dae is pròpios protagonistas de su progetu de sa Sotziedade Natzionale, a su fine de s'afiantzare comente si siat sa cuntzessione de su nùmeru prus mannu possìbile de permissos.
Sa majoria de is Sotziedades mineràrias chi operaiant in Sardigna teniat duncas capitale non sardu. Una etzetzione de importu fiat rapresentada dae s'imprendidore sardu Giuanne Antoni Sanna, chi in su 1848 aiat otentu una cuntzessione perpètua subra unos 1200 ètaros situados in sa zona de Montevecchio. Non totu is Sotziedades chi fiant nàschidas in custu perìodu teniant is capatzidades tècnicas pro operare in su mercadu, medas de issas aiant fallidu, unas àteras si fiant fùndidas dende orìgine a Sotziedades prus mannas e prus sòlidas. In sa segunda metade de su '800, in su Lutone carbonìferu de Sulcis, fiant ativadas is primas fainas de bogadura de su carbone. Su 29 de maju de su 1853 tzertu Ubaldo Millo aiat otentu tres cuntzessiones carbonìferas, is de Bacu Abis, de Terra'e Colu e de Funtana de mari, intituladas a sa Sotziedade “Tirsi-Po” de Millo e Montani. In su 1854 fiant istadas bogadas 150 tonnelladas de crabone; sa mina aiat tentu una produtzione discontìnua fintzas a su 1871, annu cando sa cuntzessione fiat istada afidada a s'Ing. Anselmo Roux chi in su 1873 in Torinu, aiat costituidu sa Sotziedade anònima minas de Bacu Abis chi si diat fàghere propietària de sa mina.
In su 1858 s'èsule romagnolu Enrico Serpieri aiat fraigadu s'iscagiatòrgiu de Domunoas, pro s'isfrutu de su minerale de prumu presente in is iscòrias de traballaduras betzas, e pagu tempus a pustis de una segunda in Frùmini Majori. In su 1862 is duos iscagiatòrgios de Serpieri produsiant su 56 pro chentu de totu su prumu de òpera sardu ricavadu dae iscòrias betzas.
A pustis de s'unidade de ItàliaModìfica
Dae su 1865 a in antis, impare a su prumu e a sa prata, chi fiant istados fintzas a tando is minerales prus bogados in s'ìsula, si fiat acostagiadu su zingu, difatis in cuss'annu, in sa mina de Malfidano in Bugerru, fiant atzapadas is "calaminas" (silicados de zingu). Fache a su 1868 fia introduida in Itàlia sa dinamite, imbentada s'annu pretzedente dae su chìmicu isvedesu Alfred Nobel. Custa annoadura aiat rivolutzionadu in pagus tempus is tècnicas estrativas, permitende su coltivu a costos relativamente bàscios fintzas de cantieris ùmidos.
Sa relatzione de Quintino SellaModìfica
Peristantu creschiat su malistare de sa Sardigna in sinu a s'Istadu italianu naschende. In su 1867 is diputados sardos aiant rechertu a su Presidente de su Cussìgiu Bettino Ricasoli un'impinnu majore de s'Istadu pro allebiare is cunditziones de misèria de is populatziones de s'ìsula. A pustis de s'avolotu de Su Connottu chi si fiat manifestadu in Nùgoro in s'abrile de su 1868, pro neghe de s'aprovatzione de una norma chi previdiat sa privatizatzione de is benes demaniales, fiat istada istituida una cummissione parlamentare de indagu presidida dae Agostino Depretis, e de sa cale faghiat parte su diputadu piemontesu Quintino Sella. Sella, ingegneri mineràriu, aiat acumpridu una relatzione subra is cunditziones de s'indùstria minerària in Sardigna, publicada in su 1871, chi costituit unu documentu de istraordinàriu importu pro su connoschimentu de s'argumentu. In su cursu de unu biàgiu duradu 18 dies Sella, acumpangiadu dae s'ingegneri Eugenio Marchese, diretore de su distretu mineràriu de Sardigna, aiat bisitadu is minieras printzipales e sos istabilimentos metallùrgicos de s'ìsula.
Dae sa relatzione sua bessit a pitzu s'importu creschende de s'indùstria minerària sarda in s'àmbitu de s'economia italiana. In su 1868-69, in is minas sardas, fiant impreados 9.171 addetos, tzirca su triplu a cumparàntzia de cussos de su 1860. Difatis, a fatu de s'isterridura a Sardigna de sa lege minerària de su Piemonte de su 1840 e a s'imbeniente mudàntzia sua de su 1859 in sentidu prus favoràbile a sos industriales mineràrios, si fiat tentu unu isvilupu lestru de is chircas e de is coltivos, un'aumentu de sa produtzione e de sa manudòpera impreada.
In su 1870 is permissos de chirca, chi a sa fine de su 1861 fiant 83, fiant artziados a 420 e is cuntzessiones dae 16 a 32. Su minerale prodùidu fiat passadu dae 9379,8 tonnelladas de su 1860 a is 127.924,6 tonnelladas de su 1868-1868, e su balore si fiat fatu chimbe bortas prus artu arribbende, semper in su 1868-1869, a sa summa de £ 13.464.780.
Dae sa relatzione de Sella resurtat annotamala chi, pro agiudare su trasportu de su minerale a is puntos de imbarcu, fintzas a su 1870 is Sotziedades mineràrias aiant fraigadu unos 30 chilòmetros de ferrovias e 181 chilòmetros de caminos.
S'isvilupu sighidu de s'indùstria estrativa aiat batidu a s'aflussu in Sardigna de tècnicos (ingegneris, geòlogos) e impreados amministrativos de sas àteras regiones de su regnu. Dadu su livellu de imparu e de preparatzione tècnica bàscios de sas maistrantzas sardas, fintzas sa majoria de sa manudòpera calificada impreada in is minieras acudiat de su continente.
Sa majoria de is sotziedades mineràrias chi aiant operadu in s'ìsula si limitaiat a isfrutare sas alas prus ricas de is filones chi coltivaiant, carrende su minerale bogadu a continente in ue fiat tratadu in impiantos postos. Is balàngios derivados de s'isfrutu de is minas non fiant torrados a inbestire in loco si non pro agiudare sa faina de s'impresa.
S'iscumbata de Sella no aiat mancadu de rilevare sas disparidades de tratamentu econòmicu intre is mineris sardos e is de orìgine continentale, puru sa netzessidade de istituire un'iscola pro cabos mineris e fundidores in Igrèsias.
Sa relatzione si concluiat racumandende chi èsserent istanziados ulteriores capitales pro agiudare s'isvilupu de s'indùstria minerària, mescamente fiat sutaliniadu s'apretu de realizare una retza de istradas de colligamentu intre is minas e de cumpletare is caminos ferrados printzipales. Fiat annotamala evidentziada sa netzessidade de realizare e isvilupare unu sistema adecuadu de comunicatziones telegràficas: Sella referit chi is cumpangias mineràrias printzipales pediant de pòdere fraigare, a ingastos pròpios, lìnias telegràficas noas pro fàghere prus lestras is telecomunicatziones. Custu propòsitu fiat però vanificadu dae sa lege chi afiantziaiat a s'istadu su monopòliu in su fraigu de custas infrastruturas de importu.
In su 1872 sa sede de su Distritu Mineràriu Sardu fiat trasladada dae Casteddu a Igrèsias.
S'annu pretzedente 1871 s'indùstria minerària italiana aiat connotu sa nàschida de unu setore nou. Difatis cun s'iscoberta definitiva, e su cumintzu de is coltivos, de su filone arghentìferu de su Sarrabus, s'aviaiat fintzas in Itàlia sa produtzione de is minerales de prata. Si fiat abertu gai unu tziclu produtivu de sa durada de unos batr'annos.
De is bìndighi tonnelladas de minerale prodùsidas in su 1871, annu de sa decraratzione de iscoberta de sa Mina de Monte Narba, si fiat arribadu in tempus curtzu a is 2000 tonnelladas annuales mèdias prodùidas durante su deghènniu intre su 1880 e su 1890, cosa chi Rolandi aiat definidu su "decennio argenteo" (deghe annos de prata) cando is produtziones fiant arribadas a su balore de duos milliones de liras. Dae is tres minas chi in su 1871 fiant istadas istabilidas in sa setzidura, si fiat imbàtidos a is deghe de binti annos pro menguare a pustis de nùmeru fintzas a nd'abarrare una sola cando fiat acontèssida sa serrada definitiva. In su Sarrabus si fiat iscadenada una bera e pròpia cursa a sa prata: acanta de is sotziedades manna, comente sa Sotziedade de Lanusèi o cussa de Monteponi, deghinas e deghinas de chircadores de metallos pretziosos improvisados aiant presentadu chentinas de rechestas de permissu pro fàghere chircas mineràrias in su territòriu de is comunas de Murera Bidda de Putzu e, in piessignu, de Santu 'Idu.
Giai in su 1851 sa sotziedade genovesa "Unione Sulcis e Sarrabus", is cales majores atzionistas fiant is belgas Emilio e Elena Poinsel, aiat otentu in cuntzessione sa mina de Gibbas acanta sa comuna de Bidda de Putzu; is traballos fiant però chitzo abbandonados pro neghe de is dificultades meda dèpidas a su pesu grae de is calenturas malàricas.
In su 1870 sa genovesa "Sotziedade Anònima de is Minas de Lanusèi" aiat relevadu is permissos de chirca in sa zona de Monte Narba, in sa comuna de Santu 'Idu. In su 1885 s'ingegneri frantzesu Leon Goüin aiat fundadu in Gènova sa "Sotziedade Tacconis-Sarrabus" pro s'isfrutu de sa mina de Tacconis. In su 1888 su matessi Goüin aiat costituidu in Parigi sa "Societè des mines de Rio Ollastu".
In is perìodos de lughidore màssimu sa setzidura Sarrabesa fiat arribbada a ocupare fintzas a 1500 operajos, distribuidos intre is minas de Masaloni, Giovanni Bonu, Monte Narba, Perd'Arba, Baccu Arrodas, Tuviois, S'errat e S'Ilixi, Nicola Secci.
Pro tènnere un'idea prus pretzisa de su balore calitativu de sa setzidura arghentìfera de su Sarrabus podimus nàrrere ca, mentras in su restu de su mundu sa tenora mèdia de prata pro chintale de prumu santziaiat a unos 200/300 grammos pro chintale, in sa setzidura Sarrabesa si fiat imbàtidos a una tenora de 1 kg pro chintale. In Baccu Arrodas is tenoras fiant istados fintzas prus artas.
NotasModìfica
- ↑ S'Ìndia est famada pro su marfìliu, sa Sardigna pro sa prata, l'Àtica pro su mele.
- ↑ Quintino Sella aiat redatadu una Relatzione a sa Cummissione Parlamentare de Indagu subra is cunditziones de s'indùstria minerària in Sardigna. Sa Relatzione fiat istada cuntierrada in su Parlamentu su 3 de maju de su 1871.
- ↑ Honoré de Balzac, Voyage en Sardaigne, Carzeghe, 2010.
BibliografiaModìfica
- Marchese E., La legge sulle miniere in Sardegna, Considerazioni, Gènova 1869.
- Quintino Sella, Relazione alla Commissione Parlamentare d'Inchiesta sulle Condizioni dell'industria mineraria nell'isola di Sardegna, Firentze, 1871.
- Marchese E., Quintino Sella in Sardegna. Ricordi dell'ingegner Eugenio Marchese, Torinu, 1893.
- G. Battista Traverso, Le miniere d'argento in Sardegna, Tip. Sansoldi, Alba 1909.
- Atti della commissione parlamentare d'inchiesta sulla condizione degli operai delle miniere in Sardegna, Roma 1911, tipog. de sa Càmbara de sos diputados.
- Frongia G., Igiene e miniere in Sardegna, Roma, 1911.
- Girolamo Sotgiu, Lotte sociali e politiche nella Sardegna contemporanea (1848-1922), Casteddu, Edes, 1974.
- Sotgiu G., Storia della Sardegna dopo l'unità, Bari 1986.
- Manconi F., Le miniere e i minatori della Sardegna, Milanu 1986.
- Mezzolani S., Simoncini A., La miniera d'argento di Monte Narba, storia e ricordi, Casteddu, 1989.
- Mezzolani S., Simoncini A., Paesaggi ed architetture delle miniere in Sardegna da salvare, volùmene XIII, Tàtari, 1993.
- Mezzolani S., Simoncini A., Storie di miniera, Unione sarda, Casteddu, 1994.
- Cauli B., Dall'ossidiana all'oro: sintesi di storia mineraria sarda, Aristanis, 1996.


c: text/html

text:
Coronavirus: sa proposta de Caminera Noa
Unu "paniere" calmierau. A faci de sa caristia manna chi ferrit sa Sardigna, is ativistas de Caminera Noa faint custa proposta contra a s'aumentu de is prètzius causau de sa spraxidura de su coronavirus.
“Su Codacons at giai denuntziau s'aumentu de is prètzius de sa cosa de papai” – si ligit in nd'una nota de imprenta de Caminera Noa – e in Sardigna puru is sìndacus de diversus partidus polìticus faint isciri sa mantessi cosa”. In prus, in is butegas no s'agatant farra e madria.
Luana Farina, boxi de Caminera Noa, pretzisat: “No ddu at arrexoni po custu aumentu de prètzius” - a aciungit: “Sa Sardigna est una regioni a Istatutu ispetziali, duncas “chini depit fai is leis ddas fatzat”. Est s'articulu 4 de Istatutu de s'autonomia a permìtiri a sa RAS de fai leis in matèria de cumèrtziu.
Forgrafia pigada de Flickr. Autori Guido Bramante

robotstxt: allowed

filter: keep


text:
Finlàndia
Coordinadas: 65°N 27°E / 65°N 27°E
Sa Finlàndia (in finlandesu: Suomi, in isvedesu: Finland), ufitzialmente Repùblica de Finlàndia (in finlandesu: Suomen tasavalta e in isvedesu: Republiken Finland),[2] est un'istadu de s'Europa setentrionale, parte de sa regione nodida che a Fennoscàndia e de sa penìsula iscandìnava. Allàcanat cun s'Isvètzia a ovest, sa Norvègia a norte e sa Rùssia a est. S'incarat a sud a su golfu de Finlàndia, subra de sa cale riba meridionale s'agatat fache a pare s'Estònia. Est membru de s'Unione europea.
In Finlàndia bivent unos 5,5 milliones de persones, pro sa majoria cuntzentradas in is regiones meridionales. In trèmenes de superfìtzie, est cun una istèrrida de 338.424,38 km² su de oto prus istados mannos de Europa e s'istadu cun prus densidade bàscia de populatzione de s'Unione europea. A livellu polìticu, est una repùblica parlamentare cun unu guvernu tzentrale cun sede in sa capitale Hèlsinki, is guvernos locales in 336 comunos e una regione autònoma, is ìsulas Åland. Tzirca unu millione de bividores bivet in sa zona de sa conurbatzione de Hèlsinki (cumposta dae Hèlsinki, Espoo, Kauniainen e Vantaa) e su tres unu de su produtu internu brutu de su paisu est prodùidu in ie. Unas àteras tzitades mannas sunt Tampere, Turku, Oulu, Jyväskylä, Lahti e Kuopio.
Sa Finlàndia at fatu parte de su Regnu de Isvètzia dae su sèculu XII a su 1809, cando fiat fatu unu granducadu autònomu a s'internu de s'Impèriu Russu fintzas a sa rivolutzione de su 1917. Su 6 nadale de cuss'annu sa Finlàndia at otentu s'indipendèntzia, sighida dae una gherra tzivile acabada cun sa derrota de is "Rujos" filo-bolscevicos a banda de is filo-cunservadores "Biancos" sustentados dae s'Impèriu Tedescu. A pustis de unu tentativu curtzu de istabilire una monarchia in s'Istadu, sa Finlàndia si fiat fata repùblica.
S'esperièntzia finlandesa de sa segunda gherra mundiale at interessadu tres cunflitos dislindados: sa gherra de ierru (1939-1940) e sa gherra de sighidura (1941-1944) contra de s'Unione Soviètica, e sa gherra de Lapònia (1944-1945) contra de sa Germània nazista. In ogni gherra, s'esèrtzitu de sa Repùblica de Finlàndia fiat ghiadu dae C. G. E. Mannerheim, maresciallu de Finlàndia. A pustis de sa fine de sa gherra, sa Finlàndia at aderidu a s'Organizatzione de is Natziones Unidas (ONU) in su 1955, a s'Organizatzione pro sa cooperatzione e s'isvilupu econòmicu (OCSE) in su 1969, a s'Unione europea in su 1995 e a sa zona èuro giai dae su cumintzu in su 1999. Durante custu tempus, at pesadu un'Istadu sotziale ampru in istile nòrdicu.
Sa Finlàndia fiat in incuidada respetu a s'industrializatzione, abarrende un'Istadu in massimamente agrìculu fintzas a su trìulas de su 1949. A coa, s'isvilupu econòmicu est istadu lestru, tantis chi oe in die est unu de sos Istados prus ricos de su mundu. Segundu unas cantas medidas, sa Finlàndia tenet su mègius sistema educativu in Europa e est istada classificada unu de is Istados prus paghiosos e economicamente cumpetitivos de su mundu. Est istada fintzas classificada unu de sos Istados a su mundu cun sa prus calidade arta de vida. Segundu sa rivista Newsweek sa Finlàndia est "su mègius Paisu de su mundu" in su 2010.[3]
Riferimentos[modìfica | modìfica su còdighe de orìgine]
- ↑ Sa legislatzione finlandesa non chistionat di limbas ufitziales ma definit isceti su finlandesu e s'isvedesu limbas natzionales. Annotamala amparat, gràtzias a su paràgrafu 37 Archiviadu su 2 santugaine 2011 in s'Internet Archive., is limba sami, de su rom e sa sa de is sìngias finlandesa.
- ↑ Suomen perustuslaki, in finlex.fi.
- ↑ The Best Countries in the World, in newsweek.com.


text:
Autore:
Titolo:
Kommentar zur Nikomachischen Ethik des Aristoteles / Petrus Martyr Vermigli ; herausgegeben von Luca Baschera und Christian Moser
Pubblicazione:
Leiden [etc.] ; Brill, 2011
Descrizione fisica:
VIII, 689 p. ; 25 cm
Serie:
Studies in medieval and reformation traditions ; 158
Serie:
Texts & sources ; 1
ISBN:
9789004218734
Autori secondari:
Legame alla serie:
Legame alla serie:
Texts & sources. Vol. 1
Libro. | Lingua: Latino ; Tedesco ; Latino (lingua originale). | Paese: nl. | BID: NAP0522279
Documenti simili
- Defensio doctrinæ ueteris & apostolicæ de sacrosancto Eucharistiæ sacramento, d. Petri Martyris Vermilij, ... in quatuor distincta partes, aduersus Stephani Gardineri, quondam Vuintoninesi episcopi, librum, quem ille primum quidem sub huiusmodi titulo edidit, Confutatio cauillationum, quibus sacrosanctum Eucharistiæ sacramentum ab impijs Capernaitis impeti solet, authore m. Anton. Constantio, & c. deinde uero commentitio hoc nomine expuncto, proprioque suo ipsius nomine apposito ac expresso, euulgauit. .. Vermigli, Pietro Martire
- In selectissimam s. Pauli priorem ad Corinth. epistolam d. Petri Martyris, Florentini, ... commentarii doctissimi. .. Vermigli, Pietro Martire
- Dialogus de utraque in Christo natura, quomodo coeant in unam Christi personam inseparabilem, ut interim non amittant suas proprietates... authore d. Petro Martyre Vermilo Florentino Vermigli, Pietro Martire
- I doni dello Spirito Santo : un commento esegetico, teologico e pratico su I Corinzi 12-14 / Pietro Martire Vermigli (1499-1562) Vermigli, Pietro Martire
- In librum Iudicum d. Petri Martyris Vermilij Florentini, professoris diuinarum literarum in schola Tigurina, commentarij doctissimi, cum tractatione perutili rerum & locorum Vermigli, Pietro Martire


text:
acodíe, acodíri , vrb: acudi, acudire, acudiri Definitzione cúrrere a unu logu po ccn. o calecunu bisóngiu o apretu, bènnere, furriare a domo; fàere a tempus a una cosa, arrennèscere a sighire su chi narat s'àteru, a cumprèndhere luego / pps. acurtu e acudidu; acudi una cosa, de una cosa = fàghere a tempus a ndhe godire, leare, o àteru Sinònimos e contràrios achipire, acosiare, acostai, aprobiai, assuprire, bènnere, ghirare, lòmpere / aúrrere Frases candho l'ant bidu rutu sunt acudidos totu a ndhe lu pesare ◊ acudide a su fogu fuidu! ◊ acudei, sunt bocendi a unu! ◊ zente meda est acudia a dhos bíere ◊ àturus piciochedhus fuant acudendi a biri s'automóbbili ◊ sa zente acudit a su divertimentu ◊ si no acodint is de biginau a dhas istagiai ciai si donant una bona craminada!◊ si fia istada sola, comente aia fatu a ndhe acudire a inoghe?! 2. ndhe acudeint cun binujos e coidales iscalaviados ◊ candho as a acudire in letu de sida a ue est mamma tua sa fàcia frita ti at a iscaldire cun sa sua 3. nu apu acurtu a pigai su postali ◊ a sa sola totu custu traballu no l'acudo ◊ toca e agiudamí ca assinuncas no acudu! ◊ a mesudí no acudu a torrai ◊ cumenti fatzu in cuatru dis a ti acudi pantalonis e giacheta?! ◊ current pro acudire zoronada ◊ tui ca cannoscis sa língua tedesca, dhus acudis a cumprendi su chi narant? ◊ ita totu ses narendi, chi no ti acudu?! ◊ dèu cumentzu a bandai, chi potzu acudi postu ◊ innantis fis a lèpores e pudhas a cantu ndhe potias acudire! ◊ sa missa che at a èssere finia, ma chissai chi l'acuda! ◊ camminai candu teneis sa luxi, prima chi s'acudat s'iscuriu! Ètimu spn. Tradutziones Frantzesu accourir Ingresu to run Ispagnolu acudir Italianu accórrere, fare in tèmpo Tedescu eilen, rechtzeitig schaffen.
atraessàre , vrb: atraissare, atravessai, atressai, atrevessai, traessai* Definitzione passare in d-unu logu andhandho de una parte a s’àtera, passandho in mesu; istare in giru; agatare po cumbinatzione o bènnere a betu, acanta; atressai si narat fintzes po cuncordare, fàere o pònnere bene una cosa; fàere unu terrenu (in costera) a traessas, a muros a istúturu Sinònimos e contràrios aggrucare, atravigare, atreminare, atruessai, ruciare / atobiai, capitare, cumbinare Maneras de nàrrere csn: ite atraessas? = a ue ses andhendhe?; fai sa cosa candu atressat = candho capitat, si cumbinat de la poder fàghere Frases lugosos siant sos caminos chi atraessant! ◊ pro bídere sa chi addoro dia atraessare su mundhu ◊ sa bidha est atraessata dae s'istradone 2. caminanne faghiat atintzione po no dhi atraessare in mesu de pes pículos de taulitas ◊ cussu cani, si mi atressat, nc'istupat a lestru! ◊ mi est atressau de biri su predi ◊ iscàvuant sa cosa aundi dhus atressat ◊ mi fiat atressau e m'iat nau de andai ◊ a su primu chi mi atressat arropu! ◊ fai chi is dimónius no si atressint ni in terra e ni in mari!◊ candu dhoi est su diàulu atressau, axiu tenis de fai atentzioni!… 3. pintas rosas de aici bèni atressadas chi ispantas 4. s'ortu, ca est in palinzu, l'amus totu atraessadu pro bi fàghere iscras Tradutziones Frantzesu traverser, parcourir Ingresu to run through Ispagnolu atravesar Italianu attraversare, percórrere Tedescu überqueren, durchqueren.
currellài, currellàre , vrb: currigliare, currillai, currillare, currilliai, currizare, currullai, currullari Definitzione andhare a giru, istare a su curre curre, currendho de unu corrígliu a s'àteru; cúrrere aifatu a unu po dhu cracare / currillare cun s'unu e cun s'àteru = currilliai avatu de s'unu e de s'àteru Sinònimos e contràrios currirzare, curritai, incorrillai, iscurrizare, scurrellai / perseghire / cobèrrere Frases cun s'alta fantasia a currellare allargade su bolu, o versos mios (A.Casula)◊ s'istúdiu est s'iscusa po currellai in citadi ◊ est a totu dí currellandu ◊ Nanni recuit istracu de currizare ◊ sos crios istant currillandhe ◊ su sirbonedhu essit de sa foxina po currullari 2. mi ant currelladu che un'assassinu ◊ cussu currizat sas féminas ◊ a issus dhus bolia currullai fintzas a candu, médius, iant ascurtai ◊ las currizat che lupu chi giompet a s'anzone ◊ ite ti apo fatu, chi mi curriglias?! ◊ ancu lu currígliet s'espe! ◊ l’ant currigliadu e tentu ◊ citeisidha, chinonca is mortus si ndi pesant de sa tumba e si currulant! 3. apu fatu currullai sa conilla Ètimu srd. Tradutziones Frantzesu courir Ingresu to run here and there Ispagnolu correr Italianu córrere qua e là Tedescu hier und da laufen.
cúrrere , vrb: curri, cúrriri Definitzione andhare o fàere andhare cun lestresa manna, lestru de coitare meda, faendho tretu (o cosa) meda in pagu tempus; andhare aifatu a ccn. o de calecuna cosa, nau mescamente de is animales mascos chi istant apedhiaos a sa fémina; andhare aifatu de ccn po dh'aciapare, iscúdere, fàere fuire, bogare; àere cosa a parusu o consumare meda / pps. cúrridu, curtu, cúrriu; ind. pres. 1ˆ p. sing. cúrgiu, curzo, curro; cong. pres. 1ˆ p. sing. curra, curza, 2ˆ p. sing. curzas, 3ˆ p. sing. curzat, cruxat; ger. currindhe, currendho, currendu; verbu aus. àere e èssere: apo curtu, so curtu Sinònimos e contràrios perseghire / sartiare Maneras de nàrrere csn: avb. èssere o fàghere curre curre, a su curre curre = sempri currendi, in pressi meda; cúrrere a tota fua = a cadhu fuindhe, cun canta fuliesa si podet; cúrrere a carrela aperta = chentza istrobbu, chentza impédumos; cúrrere su cadhu, s'àinu = fàghere a cúrrere su cadhu, s'àinu, cun setzidore subra; currit, currit e no fait tretu = istat a su faghe faghe ma chentza cabbale, coment'e caminendhe in sa rena; cúrriri coment'e unu cuadhu iscapau = a sa maconatza; lassare cúrrere = baliai, lassai a pèrdiri, no fàghere contu de un'ofesa o de àtera cosa pagu aggradéssida; cúrrere dinari a unu = chi ndhe balanzat cun fatzilidade; cúrrere che batu a pische = andhare a carchi cosa o logu chi piaghet meda; cúrriri centu lèpuris (in cobertantza)= istare o andhare ifatu de tropu cosas, cherrer fàghere tropu cosas Frases po torrai a domu prus a lestru si dha pigat curri curri ◊ sos pisedhos sunt cúrridos luego a carrela ◊ sa zente est curta pro li dare azudu ◊ che un'isprammadu so cúrridu a su dutore ◊ ocannu in s'àrdia no bi apo curtu ◊ a su Corpus de Cristos current sos cadhos, chie andhat a sa portessione ◊ no curras s'ebba ca est próssima e li faghet male! ◊ ca est birgonzosu si ch'est curtu a intro comente at bidu zente ◊ sa calada si dha feus currendi 2. curriat coment'e una balla de fuxili ◊ belle e betzu, curriat che istedhu 3. mi ant curtu infatu sos canes ◊ nosu nci dhu depiaiaus èssi curtu de diora, e invècias in bidha dógnia istràngiu tenit sorti! ◊ chi andu a si dhu nai mi nci currit! ◊ chi dhu cruxat sa giustítzia! ◊ ancu dhu biant curtu de sa manu divina! ◊ sa giustítzia si dhu cúrgiat!◊ pressixedha… parit chi dhis cúrgiant is canis avatu! 4. su piciochedhu fut portandudeci sa craba aubi de su crabu po dha curri ◊ sas berbeghes depent èssere comintzendhe a bènnere in more: su mascru ndh'est currindhe calicuna ◊ currit centu lèpuris e no nd'impríngiat mancu unu! 5. a isse li curret su dinari chei s'alga! ◊ a sas festas bi curret sa zente che batu a pische ◊ in cussa domo bi curret sa peta chei s'abba ◊ cussos current meda sos macarrones ◊ a tie, cun su postu chi tenes, sa zoronada ti curret mancari no fetas nudha 6. e lassa cúrrere, no ti la lees pro donzi cositedha! Sambenados e Provèrbios prb: chie curret prus leat primu ◊ su bisonzu ponet su betzu a cúrrere Ètimu ltn. currere Tradutziones Frantzesu courir, poursuivre Ingresu to run (after) Ispagnolu correr, perseguir Italianu córrere, rincórrere Tedescu laufen, nachlaufen.
incarrazàre , vrb Definitzione iscúdere o andhare cun fuliesa a subra de s'àteru o de calecuna cosa; carragiare puru Sinònimos e contràrios assaltizare, carrabbusai, imbestire, ruciare / incarralzare Frases cun sos cadhos sunt faghinne atintzione pro no incarrazare a nemos colanne in sas carrelas ◊ po sorte no at passadu màchina, sinono dh'iat incarrazadu! Ètimu srd. Tradutziones Frantzesu heurter, tamponner Ingresu to run into Ispagnolu atropellar Italianu investire Tedescu anfahren.
indepidài , vrb: indepidare, ingepidai, inghepidare Definitzione pònnere dépidu, fàere bufos, pigare sa cosa de pagare apustis Sinònimos e contràrios | ctr. irdepidare Frases e ita mi depemu, indepidai po ti acuntentai?! ◊ si est indepidau cun fusteti cun totu su dinai chi teniat! ◊ po fai custa domu mi seu ingepidau ◊ ant fatu sas cosas in mannu e si sunt indepidados ◊ is pòberos a bortas s'inghépidant po fàere sa festa (I.Patta) Ètimu srd. Tradutziones Frantzesu s'endetter Ingresu to run into debt Ispagnolu endeudarse Italianu indebitarsi Tedescu Schulden machen.
ischerbicàre , vrb: ischerbigare, ischervicare, ischervigare, ischervixare, iscrebigare 1 Definitzione segare sa mola de su tzugu, iscúdere su pistidhu a terra; andhare peri su logu (nau cun tzacu), andhare male, currendho de pòdere orrúere, bagamundhare de unu logu a s'àteru / logu ue si b'ischérvigat sa craba = malu, trotu meda chi no fait a dhui passai Sinònimos e contràrios igerbedhare, isperrumare, ispistidhare, issuludrare, scerbedhai, scerbigai Frases l'aiant agatadu ischervijadu ca su cadhu l'aiat isbatuladu a terra ◊ chene nos ischervicare, nche colaimus in mesu de gurutinos e astrintòglios 2. no bi at bisonzu chi l'ingote, sa mente mia, pro ischervigare (G.Ruju)◊ cussa boza tenza de m'ischervigare, cantu tenzo boza de cussa cosa! ◊ e a ue si ch'est ischerbigadu, cust'àinu, chi no lu poto agatare?! ◊ chi si esseret ischerbicau isse, a chircare! ◊ su tazu si ch'est ischerbicau dae su trèmene a s'abba ◊ cussos bolliant giuntos apare a giuale de figu e iscrebigados, gente deasi!… Ètimu ltn. *excervicare Tradutziones Frantzesu se casser le cou Ingresu to run helter-skelter, to break one's scruff Ispagnolu romper el pescuezo, abalanzarse Italianu fratturarsi la collòttola, scapicollarsi Tedescu sich den Nacken brechen, Hals über Kopf hinunterstürzen.
iscontriài, iscontriàre , vrb: iscrontiare, scontriai Definitzione atumbare de duas cosas andhandho a sa bandha contrària (o fintzes de una chi si movet a cara a un'àtera); nàrrere cosa contras a unu mescamente si tenet pretesas o si est faendho cosas chi andhant male (e fintzes giagarare); su si guastare de calecunu mecanísimu coment'e chi apat pigau cropu, àere dannu; bogare calecunu arremu de s'incàsciu Sinònimos e contràrios atapai 1 / certai, chelcire, scontrariai / iscadredhare, iscussertare 2. no mi cumintzist a iscontriai, deghinou nci fúlliu totu! ◊ no cherimus a nos iscontriare bois, bastante cantu bos amus iscurtadu! ◊ cuntipitzatos chi su babbu fit essinne de su contu, l'ant iscontriatu pro no víere ◊ pastores e canes iscróntiant sa chedha ◊ sa mama at iscontriadu sos pisedhos ca fint currindhe de un‘ala a s’àtera ◊ su truvadore iscróntiat sos sirvones pro los fàchere colare in sa posta 3. una die su rellozu de campanile s'iscontrieit e comintzeit a caminare o tropu abbellu o tropu impresse 4. est prus fàtzile chi dae s'oriente essat su sole chene caentare o chi sa Terra iscróntiet su zirare, chi no a che lavare su machine Ètimu srd. Tradutziones Frantzesu différer, contredire Ingresu to run into, to collide, to clash with Ispagnolu chocar, tropezar, contradecir Italianu scontrare, contraddire Tedescu stoßen auf, widersprechen,
perseghíre , vrb: persighire, persighiri, pessechire, pesseghire, pessichire, pessighire, pissichire, pissighire, pressighire, pressighiri, pussighire Definitzione cúrrere aifatu po iscúdere, fàere male, cracare, po aferrare, po giagarare, fàere fuire (ma fintzes a giogu)/ pps. pessighidu, pressíghidu Sinònimos e contràrios currellai, cúrrere, inchisiri, pissíghere / fèrrere Frases bi aiat duos pitzinnos pessighíndhesi ◊ su destinu mi pessighit fintzas in su reposu ◊ mi dispiaghet ca ses giagaradu e pessighidu ◊ azutóriu, mi sunt pissichindhe! ◊ sas pudhas si ponzeint a carcarare coment'e pissighidas ◊ pessighidu mi at s'ira fintzas a sa morte ◊ sas àbbiles, cun s'oju fichidu a lantzitare, pussighint su pizu de su sentidu (G.Orgolesu)◊ su malannu dh'at a pressighiri Ètimu ctl., spn. perseguir Tradutziones Frantzesu poursuivre Ingresu to run after, to persecute Ispagnolu perseguir, perseguir, acosar Italianu rincórrere, inseguire, perseguitare Tedescu nachsetzen, verfolgen.
ruciàre , vrb: orrucrare, rucrare, rugare, rugiare, rugrare, ruxare Definitzione segare, fàere a orrugos; passare in mesu de unu logu, agiummai coment'e ispartzindhodhu in duos orrugos; imbistire a màchina a unu o ccn. cosa / rugare s'arresionu, s'argumentu = segare in curtzu su chistionu, lassare su chistionu a mes'incumentu, a rugos, chentza agabbadu Sinònimos e contràrios arrogai, atraessare, istruncai, secare / ingruxai / imbestire 1 | ctr. annànghere Frases s'istrada noa at rugadu su cumonale in duos ◊ custa linna cheret rugada ca est longa ◊ sa sorte ti at rujadu sos passos de sa vida ◊ no mi tratenzo e rugo s'argumentu 2. sas camineras rúciant zassos ruvosos ◊ no che rughes in mesu de su semenadu: cola a un'oru! ◊ chin custu viazu rucramus su mare ◊ che raxu at ruxadu rios, tancas, bidhas, serras ◊ in su caminu mi apunto pensamentosu candho mi ruxas ainnanti, pitzinna 3. sa cane l'at ruxada una màchina ◊ frànghedi a un'ala no ti rughent sas màchinas! Ètimu ltn. cruc(u)lare Tradutziones Frantzesu rompre, casser, traverser, heurter Ingresu to break, to cross, to run into Ispagnolu partir, cruzar, atropellar Italianu spezzare, attraversare, investire Tedescu brechen, durchqueren, überfahren.
traessài , vrb: atraessare, traessare, traversai, traversare, travessai, travessare, tressai, tressare Definitzione passare a istúturu, passare in d-unu logu o in d-una cosa andhandho de una bandha a s'àtera, passare in mesu, istare in giru, pònnere in mesu fintzes a istrobbu, a intzegu; acapiare, passare lobos de cosa po acapiare Sinònimos e contràrios aggrucare, atravigare, atreminare, atruessai, ruciare, tressiri / atrociai, liai, prèndhere Frases un'istella che coa de fogu traessat s'aera ◊ traessendhe unu frúmene ch'est rutu su ponte ◊ fustei no si tressit in mesu! ◊ de candu ses tressendudí in mesu de peis!…◊ candu si dhui tressat su diàulu isciúsciat totu ◊ acanta de s'arriu si est tressau unu e si ndi est atzicada 2. portat truncus tressaus cun funis e filu de ferru ◊ po guvernai nci bolit fortza e coru firmu ca est genti mala a tressai ◊ ti bollu tressai in su tzugu una cannaca Ètimu ltn. tra(n)sversare Tradutziones Frantzesu traverser, parcourir Ingresu to run through Ispagnolu cruzar, recurrir Italianu attraversare, percórrere Tedescu durchlaufen.


text:
allibidoraméntu , nm: allidoramentu Definition marcu druchesau in sa carre po pistadura Synonyms e antonyms frincu, leidora, libidore, lidigori, macru, pistadura, sambellutau Etymon srd. Translations French lividité, bleu English bruise Spanish cardenal Italian lividura German blauer Fleck.
ammacigài , vrb: ammaciucari, ammaciugai, maciugai* Definition pistare unu pagu, fàere a giúmburu, fàere pistadura Synonyms e antonyms abbugnai, abburrutonare, aggatare, atzumbarare, atzumbonare Sentences portamu is palas totu ammacigadas fortzendi paris, sentza de podi artziai (Maxia L.)◊ dh'iat donau una punta de pei a sa serra de sa camba e iat iscramiau frighendusí su tretu chi dh'iat ammaciugau ◊ soe benniu po ti ammaciucari Translations French écraser, battre English to bruise, to crush Spanish abollar, aplastar Italian acciaccare, pestare German treten auf.
arràschiu , nm Definition singiale de arrasigadura; fintzes cosa chi s’ispudat fata coment'e arrasigandho su gúturu Synonyms e antonyms arraschiatura, arrasigadura, arrasigamentu / carràschiu, grúspidu, iscaràsciu, scupidura Etymon srd. Translations French abrasion English bruise Spanish rascadura, el carraspear Italian abrasióne German Abkratzen.
chéntria , nf, nm: chéntriu, créntia, gréntia Definition su marcu o síngia chi abbarrat de una ferida, de unu cropu, de cosa chi imbrutat / una créntia de ozu Synonyms e antonyms checa, ferida, ischéntriu / màcia, macra, taca 3 2. giuchiat un’arva niedha comente a una créntia de tinta de iscríere Translations French blessure, contusion English wound, bruise Spanish herida, mancha Italian ferita, contusióne German Wunde, Quetschung.
cocorói 1 , nm: cocorroi, cocorrone Definition sa pedhe chi si ndhe supesat ufrada a giúmburu, in conca, cun sàmbene pistau po calecunu corpu chi at pigau Synonyms e antonyms abbugnadura, abburrutonada, burrugnone, ciumbone, crocognolu, giumbu, tzulumbone, tzumburisone Translations French contusion crânienne English cranial bruise Spanish contusión Italian contusióne crànica German Schädelkontusion.
crentiàre , vrb: crentzare Definition fàere créntias, a créntias, a marcos, imbrutare cun tacas Synonyms e antonyms ammaciae, fèrrere, ibbecare, pistare Sentences apo crentiatu totu sa tiaza chin custa cosa 2. sa cornitze de cussu cuadru est nighedha, crentzada de s'umididade de tantos annos (C.Musio) Etymon srd. Translations French contusionner English to bruise Spanish abollar, machucar Italian contùndere German prellen.
fríncu , nm Definition segada, marcu fatu a pistadura e a iscarràfiu totu a unu, marcu druchesau Synonyms e antonyms sinnolu, trincu / leidora, libidore, lidigori, macru, pistadura, sambellutau Sentences movendi su letu si est ingortu e si at fatu unu frincu a su pei ◊ est arrutu e si at fatu unu frincu in conca Translations French bleu- livide (Par ext.) English bruise Spanish cardenal Italian lìvido German blauer Fleck, Striemen.
leidòra , nf: lividora Definition marcu druchesau in sa carre po pistadura Synonyms e antonyms allibidoramentu, frincu, libidore, libidura, lidigori, macru, pistadura, sambellutau Sentences custa pòvera carena giughet in dogni parte lividora Translations French bleu English bruise Spanish cardenal Italian lividura German blauer Fleck, Striemen.
libidòre , nm: lidori Definition marcu druchesau in sa carre po pistadura Synonyms e antonyms frincu, illivrinidura, leidora, lerigori, lidigori, macru, pistadura, sambellutau Sentences custa pòvera carena zughet in dogni parte libidore (D.Mele)◊ mi at atripau a búngius e po cussu seu totu prenu de lidoris Etymon srd. Translations French lividité, bleu English bruise Spanish cardenal Italian lìvido German blauer Fleck, Striemen.
lída , nf Definition pistadura, marcu druchesau, giúmburos Synonyms e antonyms libidore, lidigori, marchedhu Etymon srd. Translations French contusion English bruise Spanish golpe, contusión, cardenal Italian ecchìmosi German Schlagen, Schlag, Quetschung.
pistadúra , nf: pistarura, pistatura Definition su pistare; su singiale chi lassat su pistare, unu cropu, fintzes sàmbene pistau chi si paret in sa carre a fora; cosa pistada Synonyms e antonyms magiadura / pistada, pistore / allirorau, frincu, lida, libidore, lidigori, marchedhu, sambellutau / trisinadura 1 Sentences dh'ant bociu a pistadura, a cropus de martedhu a conca 2. cuss'isterzu de ferrirmartu est totu pistaduras! ◊ custa melaghidonza zughet pistadura, comente ndh'est ruta a terra Etymon srd. Translations French contusion English bruise Spanish golpe, contusión, cardenal Italian battitura, contusióne, ecchìmosi German Schlagen, Schlag, Quetschung.
sacédhu , nm: sarcedhu Definition marcu druchesau de pistadura, in sa carre, fintzes singiale, ispertiada chi abbarrat de unu cropu Synonyms e antonyms marchedhu, pistadura Sentences portu unu sarcedhu in su bratzu comenti mi ant puntu po pigai su sànguni ◊ e poita ses totu a sacedhus? ◊ una passara de funi a is cambas… si lassànt fintzas su sarcedhu Surnames and Proverbs smb: Sacceddu Translations French blême, bleu English bruise Spanish cardenal Italian lìvido German Strieme.


text:
Pompia e cosmesi in sa fiera “Agrumi” de su Fai
In sa Mesa - De sa pompia est oramai dae tempus chi si nde faeddat a dae chi est unu intre sos prus caraterìsticos agrumes sardos. Groga che a unu limone, simigiante a su tzedru mancari siat prus larga chi non longa, a s’ispissu caribrunconosa, issa creschet in arboreddas semperbirdes de duos o tres metros chi frorint dae su mese de martzu a su de maju.
Pranta tìpica de sa Baronia de Thiniscole, si narat chi nche potzat èssere lòmpida a custos tretos a pustis de sos biàgios orientales de Lisandru su Mannu. Su bonu de sos sardos, e non de sos sardos ebbia, la connoschet pro more de unos cantos produtos eno-gastronòmicos prus chi non licantzos: sa pompia intrea, candida cun su mele; s’arantzata (iscritu a sa baroniesa, sena lenitzione); sa marmellada; su licore otènnidu dae su “corju”. Ma su còrgiu, o mègius, s’ògiu essentziale suo, tenet finamentas propiedades «anti-inframatòrias, anti-micòticas, anti-batèricas, disinfetantes e tzicatrizantes». Est su chi amus pòdidu lèghere in s’informativa de unu de sos esponidores presentes su mese coladu in sa fiera milanesa “Agrumi” promòvida e organizada dae su Fai (“Fondo ambiente italiano”).
S’azienda tataresa Phareco, impresa derivada (est a nàrrere una “spin off”) de s’Ateneu turritanu, at presentadu sos produtos suos de sa lìnia P-Med (P comente pompia) sighende a “isdoganare” s’agrume baroniesu in su mercadu de sos cosmèticos.
Sa faina, difatis, non naschet oe: su Comunu de Thiniscole, carchi legisladura a como, aiat firmadu unu protocollu de intesa cun s’Universidade e, de custa manera, sos de su Dipartimentu de Iscièntzias bio-mèigas ant cumintzadu a nde bogare s’ògiu pro mèdiu de sa distillatzione a vapore.
Sos produtos derivados (cremas, detergentes, collutòrios) pertocant sa detersione e su tratamentu de sas zonas ìntimas, s’igiene de sa cavidade orale, su tratamentu de sa pedde, de sa cara e de sa carena. Sa chirca universitària impuntzada conduida dae sa professora Grazia Fenu Pintori est como una realidade chi nche faghet lòmpere sa pompia dae s’àrbore a sas potecarias. Duncas no in sa mesa ebbia.
M.P.
Attività realizzata col contributo della Regione Sardegna - IMPRENTAS 2021-2022. LR 22/2018, art. 22


text:
Benvenuto Lobina
(Biddanoa de Tulu 1914 – Tàtari 1993)
E
st unu de sos prus iscritores isulanos de importu de su ‘900, iscritore bilìngue de poesia e de prosa. Comintzat dae zòvanu a iscrìere poesias. A 14 annos binchet unu prèmiu de poesia bandidu dae su zornale de sa zoventude fascista “Il balilla”. In su 1932, a 18 annos, lassat Biddanoa pro andare a triballiare in s’Ufìssiu postale de Casteddu. E sighinde in su 1933, fundat in Casteddu unu tzìrculu Futurista e comintzat a pubricare sas poesias suas in su periòdicu literàriu s’Ischiglia de Angelo Dettori e susu sa rivista Futurismo de Mino Somenzi.
A comintzu sas poesias de Lobina sun cun versos rimados in italianu, pustis cun versos lìberos e sighinde cun versos sèmpere prus lìberos comente s’esempru isperimentale de su segundu Futurismu.
In su 1935 partit voluntàriu in s’Àfrica italiana, e sufrit oto annos longos de gherra, dae sa Gherra de Etiopia finas a totu sa Segunda Gherra Mundiale.
In su 1943 torrat in Sardìnnia e comintzat a triballiare in s’Ufìtziu postale de Tàtari. Sos annos ’50 e ’60 sun sos menzus annos pro sa produssione literària de Lobina: sas poesias suas comintzan a essere pubricadas in sa pàzine de sa cultura de su zornale tataresu La Nuova Sardegna. Est in custos annos chi Lobina cumprendet deaberu chi sa limba chi depet impreare est su Sardu campidanesu de bidda sua, Biddanoa de Tulu.
In su 1964 – primu iscritore campidanesu a leare custu prèmiu – binchet su “Premio Ozieri”, cun sa poesia “Chini scidi”, versos chi contan de su “Piano di Rinascita” e de totu sas isperas de sos Sardos pro unu tempus benidore selenu.
In su 1974 binchet fintzas su prèmiu nassionale de poesia “Città di Lanciano” e in su matessi annu imprentat cun Jaca Book sa regorta de poesias “Terra, disisperada terra”.
Deghe annos apustis, in su 1984, Lobina binchet su prèmiu “Casteddu de sa fae” de Posada cun “Pro cantu Biddanoa”, unu romanzu istòricu iscritu in Sardu, in sa bariedade campidanesa, chi leat ispirassione dae su costumu ispano-americanu de Màrquez, Borges e Vargas Llosa. Su romanzu s’isboligat in Biddanoa de Tulu dae su 1912 a su 1942 e contat s’istòria de Lusicu, chi bivet in Biddanoa, una biddighedda pòbera e ispèrdida. Sa parte prus de importu la faghet Biddanoa e su logu inue sos pessonazos si moven est sa pratighedda, unu logu inue sas cosas sìmplitzes de donzi die intran in sintonia cun su mundu areste e atesu, mannu e orrorosu: cun sa prima Gherra Mundiale e cun sos 20 sordados mortos de Biddanoa, cun su Sardismu, su Fascismu e sa Segunda Gherra Mundiale, incaminada dae sa Gherra de Africa.
“Pro cantu Biddanoa” est unu romanzu de importu mannu pro totu sa literadura sarda, iscritu in Sardu e pustis traduidu in italianu. Su Sardu impreadu dae Benvenuto Lobina est unu Sardu a tres registros linguìsticos: sa limba chi contat s’istòria est una calidade de Campidanesu aunizadu; sos pessonazos chi faeddan, faeddan in d-unu Sardu de Biddanoa de Tulu; sos pessonazos chi ischin de prus imprean una bariedade Campidanesa chi mudat peràulas e maneras de nàrrere de sa limba italiana.
PO CANTU BIDDANOA
[…] Custu mangianu sa genti ‘e Biddanoa s’è parzìa: parti a sa prucissioni de Santu Giulianu e parti a sa stazioni, a adobiai a Luisicu.
Apustis de is saludus, de is abbrazzidus de parentis e di amigus e de is cumpàngius de trincera, apustis chi Luisicu at presentau a Sara a totus is chi si funti accostiaus a ddu saludai, un’àtara prucissioni si cumpònit: ananti Luisicu a brazzettu cun Sara, sa sposa friulana prìngia, bella, biunda, tranquilla, scaringiàda a arriri, e infattu insoru is àturus. Lionora cun Ogéniu, is cumpàngius cun Elias, chi no si cìtit mai, sa genti, òminis e feminas, piccioccas chi fuéddant a iscusi, alestru, castiendu a Sara, e piccioccheddus, e su cuaddu cun is valigias, e Tiu Pepi cun sa posta.
Bessìu de su fossu accant’è sa stazioni, Luisicu, cun Sara a su costau e sa genti infattu, sagatàt a ananri totu in d’una is campus de Stuppara e in artu, attesu, Biddanoa.
Manch’issu cumpréndit beni s’impressioni chi ddi fàit, ma ddi pàrit di essi adobiendu a issu e totu piccioccheddu, pòburu, innozenti, chi no iscìat nudda ne de su mundu, ne de sa genti, ma cun s’idea fissa de sartai cussus montis po podi connosci is unus e is àturus. Ma cussus montis immoi ddi pàrinti prus bàscius, e cussu piccioccheddu a pagu a pagu s’inc’istésiat.
Un’ora ‘e camminu a pei in su stradoni in arziàda, sighendu sa pinta ‘e s’arroda po no passai in mesu sa giarra. Sara, mancai in cussu stadu, no at bòfiu sezzi a cuaddu, bòlit camminai, est abituada.
Candu cust’àtara prucissioni lòmpit a sa funtana ‘e Ziu Marras e ci bòlit pagu a intrai in bidda, in Sa Prazzitta funti scoppiendu a craccu a craccu is bombas de Sa Sprama. Luisicu allùttat is orìgas, ma Elias ddi dònat una scuidada e arrìt a iscracàllius: “Granate della Sprama, aiutante. Sa prucissioni de Santu Giullianu est arribendu a Sa Prazzitta”. Luisicu puru si pònit a arrìri. […]
Cumparti


text:
Nasce il Comitato Bilinguismu Democràticu: “Basta divisioni sulla lingua sarda, un anno di tempo e troviamo una sintesi” (Artìculu de Vito Biolchini)
Pigau de su blog de Vito Biolchini: Nasce il Comitato Bilinguismu Democràticu: “Basta divisioni sulla lingua sarda, un anno di tempo e troviamo una sintesi” Alexandra Porcu, Pedru Perra e Oreste Pili presentano Bilinguismu Democràticu. Photo Olliera E adesso si scateneranno nuove polemiche o il clima si rasserenerà? Il mondo che crede nel bilinguismo deporrà le armi per cercare una sintesi […]
Sa segundu dii de su de XXIX Prèmius Literàrius “Giusepi Dessì” intitulada a sa memòria de Sarbador Àngiulu Spano
Mèrcuris su 17 de cabudanni Biddaxidru at bòfiu intitulai sa segundu dii de su de XXIX Prèmius Literàrius “Giusepi Dessì” a sa memòria de Sarbador Àngiulu Spano, un’àteru òmini chi, comenti a Giusepi Dessì, at donau onori a sa bidda de su Campidanu de Mesu. A is 6 de a merii a s’Auditorium de Santa Bàrbara nd’ant fueddau in d’un’atòbiu mannu […]
Su Vangelu de Giuanni in sardu
Sàbudu su 24 de abrili in su Palàtziu de s’Urrei in Casteddu, a is 10 de a mangianu, ant a presentai su Vangelu de Giuanni, tradùsiu de Pedru Cruccas. Ant a fueddai: Gratzianu Milia, Sarbadori Loi, Oresti Pili e Cristina Arcidiacono. Etori Sanna, M. Bonària Lai e Giusepi Dori ant a ligi su contu de sa Samaritana. Custu traballu est […]
Sa didàtica de su sardu in sa scola: atòbiu in s’Universidadi de Casteddu su 4 de abrili
Comunicau de solidariedadi a is Furlanus
L’associazione culturale Acadèmia de su Sardu Onlus VISTI gli articoli apparsi sul periodico Espresso e sull’inserto Io donna (del Corriere della Sera), lesivi la dignità della Comunità linguistica friulana e più in generale di tutto il popolo friulano CONDANNA fermamente tale gesto RESPINGE con sdegno ogni tentativo, da parte di chiunque, in Italia e in Europa, di inaccettabile e impossibile […]
Is Arrègulas in Berlinu
Su 10 de custu mesi in su cìrculu sardu de Berlinu ant a fai una presentada de Arrègulas. S’arrelata dda at a sterri Ivo Murgia, coautori de su traballu e cumponenti de su diretivu de s’Acadèmia de su Sardu onlus. Sa presentada dda ant a fai in su “Caffè degli Artisti” in Berlinu etotu e at a essi totu in […]
Primu bessida ofitziali de is Arrègulas
Cun s’amosta “Su pòpulu de brunzu – s’amosta” de Angela Demontis, chi dda at cuncordada gràtzias a s’agiudu de sa Provìntzia de Casteddu, setori polìticas culturalis, s’enti casteddaju at incingiau de manera ofitziali is Arrègulas. Difatis custa est sa primu bessida apustis de s’aprovu de s’afillamentu de su standard po sa norma campidanesa de sa lìngua sarda. Totu is pannellus […]


text:
Fra il 1880 e il 1915 nove milioni circa di emigranti italiani scelsero di attraversare l’Oceano verso le Americhe.
Circa il settanta per cento proveniva dal sud dell’Italia.
Le motivazioni che spinsero masse di milioni di Meridionali ad emigrare furono molteplici: prima la crisi agraria dal 1880 in poi, successivamente l’aggravarsi delle imposte nelle campagne meridionali dopo l’unificazione del paese, il declino dei vecchi mestieri artigiani, delle industrie domestiche, la crisi della piccola proprietà e delle aziende montane, delle manifatture rurali.
Tra coloro che emigrarono vi furono anche molti carpinesi. In particolare tra il 1900 e il 1924 all’Ellis Island ci furono oltre 1400 arrivi carpinesi di cui solo 88 donne. Nei primi 10 anni arrivano 840 paesani, 451 tra il 1910 e il 1919 e 65 tra il 1920 e il 1924. Quasi tutti i carpinesi si imbarcarono a Napoli, una parte pur di fuggire arrivo fino a Palermo.
Di seguito solo un parte dei carpinesi che sbarcarono tra il 1905 e 1907 a New York – fonte www.ellisisland.org
Francesco Paolo Gallo, Giovanni Gallo, Michele Gallo, Carlantonio Gallo, Nicola Maria Gentile, Matteo Di Giacomo, Nicola Giangualano, Antonio Giangualano, Francesco Giangualano, Giuseppe Gioffreda, Matteo Giordano, Nicola Di gregorio, Leonardo Lamenafia, Francesco Paolo Lamonica, Domenico Di Lella, Domenico Lella, Francesco Dilello, Nicola Maria Di Lella, Pasguale Di Lella, Cirillo Di Lella, Donato Lombardi, Francesco Maccarone, Nicola Maccarone, Nicola Maccarone, Giuseppe Maccarone, Giuseppe Maccarone, Carlo Maccarone, Carlo Maccarone, Nicola Maccarone, Rocco Macero, Michele Maiorano, Domenico Manobianco, Cestantino Manobianco, Domenico Manzo, Antonio Manzo, Michele Manzo, Michele Di Maria, Giovanni Di Maria, Antonio Martino, Matteo Menonna, Francesco Merotta, Luigi Mitriane, Nicola Mitrione, Onofrio Di Monte, Francesco Di Monte, Romando Morosini, Matteo Di Nicola, Pasquale De Silvestri, Antonio Simone, Giuseppe Trovano, Antonio, Francesco, Antonacci Angelo, Costanzo Sacco, Michele Pizzarelli, Carlo Pelusi, Donato Azzarone, Gaetano Basanini, Michele Basile, Nicola Basile, Nicola Basile, Leonardo Basile, Matteo ??Betta, Rocco Braicoti, Costanzo Bramante, Rocco Bramante, Domenico Bramante, Antonio Cacolla, Michele Campagna, Matteo Cannorozzi, Domenico Ceddio, Matteo Ciuffredo, Giovanni Corlerte, Leonardo ??co, Matteo Daddetta, Antonio Daddetta, Guilia D Addetto, Michele D’Addotta, Matteo D’Amico, Francesco Debalo, Carmine Debata, Antonio De Cota, Michele Delgiudice, Giuseppe Del Giudice, Matteo Del Forno, Michele De Maris, Francesco Di Addetta, MA Rosa Di Addetta, MA Raffaela Di Addetta, Pasquale Di Cosmo, Matteo Di Cosmo, Pietro Dilddesto, Domenice Dilella, Matteo Dinicola, Matteo Diperna, Antonio Di Vieste, Antonio Draicchio, Matteo Draicchio, Donato Draiechio, Rocco ??Ino, Francesco Difiore, Guiseppe Difiore, Nicola Difiore, Luca Gallo, Michele Gallo, Antonietta Giuffreda, Francesco Ronghi, Giovanni Gianealano, Francesco Gioffi, Antonio Gramosio, Michele De Meis, Teodoro Judelli, Cartantonio Labriola, Leonardo Lasorma, Di Gregorio Leonardo, Antonio Maccarone, Vincenzo Maccarone, Franca Manobianca, Angelo Manzo, Michelantonio Menonna, Francesco Mischitelli, Domenico Mitrione, Michele ??Nte, Matteo Di Nunzio, Vito Sitta, Domenico Speraddio, Domenico Terracina, Francesco Trombetta, Domenico Trombetta, Antonio Vicidomini, Francesco Vivoli, Giuseppe Vivoli, Michelantonio, Matteo Son, Matteo Agrigola, Leonardo Luigi Alfarone, Leonardo Luigi Alfarone, Matteo Antonacci, Antonio Antonacci, Vincenzo Antruacci, Leonardo Azzarone, Antonio Bananis, Michele Basile, Michele Barnese, Cirillo Basania, Giuseppe Basanisi, Antonio Basanisi, Rocco Basanisi, Domenico Basanisi, Francesco Basanisi, Antonio Basinise, Ginseppe Basile, Giuseppe Basile, Michale Basile, Matteo Basile, Meola Evla Belase, Biagio Braicchio, Silvestro Bramante, Silvestro Bramante, Gaetano Bramante, Nicola MA Bramante, Francesco Bramante, Matteo Bramante, Matteo Bramante, Matteo Bramante, Angelo Bramante, Matteo Bramonle, Cirilo Bramante, Silvestro Bremonte, Matteo Brina, Matteo Di Brina, Giuseppe Bruscoli, Matteo Camarozzi, Michele Cannarozzi, Onofrio Cannarozzi, Antonio Cannarozzi, Angela Cannarozzi, Nom Co Cannarozzi, Leonardo Cannarozzi, Parquale Caputo, Cirillo Caputo, Domenico Caputo, Michele Caputo, Donalo Carapreso, Ermina Cardone, Giuseppe Carsdeo, Nicola Catu, Luco Ceriacin, Nicola Coccia, Matteo Coccia, Matteo Coccia, Rocco Coccia, Nicola Crombetta, Eugenio Daddetta, Michele Daddetta, Leonardo Damico, Michele Dantuono, Matteo Dantuono, Vincenzo Dantuono, Matteo Dantuono, Nicola Dantuono, Luca M Darnese, Giuseppe Decata, Michele Delcito, Antonio Delforno, Rocca Delforno, Antonio Delforuo, Luca Delgiudice, Michele Del Gindice, Tommaso Del Forno, Domenico Dellefave, Michele De Meis, Michele De Nigris, Nicola Denigris, Guiseppe Denigris, Giuseppe Di fiore, Michele D’Autuono, Francesco Di Brina, Francesco Di Brina, Carlantonio Di Brina, Leonardo Di Cosimo, Leonardo Di Cosmo, Gabriel Di Giambattista, Franc Di Giambattista, Giuseppe Di Giambattista, Antonio Di Giambattista, Michele Dilella, Michele Dimauro, Orazio Disumma, Antonio Di Vicoti, Giuseppe Di Vieste, Michele Di Vieste, Antonio Di viesti, Michele Di viesti, Angelo Di Viesti, Antonio Diviesti, Michele Draicchio, Francesco Esposito, Michele Facenna, Antonio Faiello, Matteo Difiore, Ginseppe Di Fiore, Francesco Zitani, Giovanni Fruszio, Domenico Fusillo, Giuseppe Fusillo, Giovanni Gallo, Rocco Gallo, Leonardo Luigi Gallo, Leonardo Gallo, Pasquale De Silvestri, Antonio Simone, Giuseppe Trovano, Francesco Turlo, Nicola Valente, Michelantonio Valente, Michelantonio Valente, Carlo Valentie, Michele Di Viesti, Matteo Vicedomini, Gennaro Vicedomini, Gennaro Vicedomini, Carlo Di Vietti, Domenico Vitetta, Domenico Vitetta, Francesco Zurlo, Orario Zurlo, Antonio Zurlo, Giuseppe Zezza, Giuseppe D’andrea, Ciriaco Augelicchio, Giuseppe Baragnese, Domenico Basanisi, Michele Basanisi, Michele Basile, Giuseppe Basile, Marino Basile, Nicole Maria Basile, Michele Bastadomo, Antonio Belgrado, Gaetano Bramante, Matteo Bramante, Matteo Bramante, Leonardo Cabacco, Mallee Cabacco, Rocco Calvano, Guiseppe Caputo, Antonio Caputo, Frane Paolo Caputo, Giuseppe Caputo, Matteo Coccia, Leonardo Conforti, Francesco Paolo Cozzola, Antonio Criggiani, Antonio Criggiani, Domenico Croiano, Francisco Paolo Daddetta, Giuseppe Daddetta, Make Damico, Cirillo D’Antnono, Leonardo D Antriono, Matteo Dantuono, Michele D’Antuono, Domenico de Bergolis, Donato De Cato, Francesco Paolo De Cato, Vincenzo De Filippo, Matteo Derrico, Antonio Del Forno, Nicola De Nigris, K MA D’errico, Matteo Di cosimo, Matteo Di Giambattista, Pietro Di Mauro, Matteo Di Mauro, Michele Antonio Di Mauro, Rocco Dimonte, Leonardo Diperna, Angelo Di Viesti, Ragnanese Domenico, Antonio Draicchio, Michele Difiore, Francisco Fallo, Cirillo Finizio, Rocco Fusillo, Matteo Fusillo, Orazio Fusillo, Michele Fusillo, Giuseppe Fusillo, Giovanni Gallo, Matteo Gallo, Giovanni Gallo, Matteo Gallo, Giuseppe M Gallo, Luca Gentile, Nicola Gentile, Antonio Gentile, Francesco Giambattista, Francesco Giangualano, Michele Giangualano, Mattio Luigi Grossi, Giuseppe La Torre, Gennaro Di Lella, Domenico Maccarone, Giuseppe Maccarone, Carlo Maccarone, Commaro Maccarone, Orazio Maccarone, Antonio Manzo, Rocco Manzo, Antonio Menonna, Pasquale Merronne, Matteo Merronne, Salvatore Trombetta, Michel Trombetta, Michele Turlo, Matteo Valente, Michelautonio Valente, Domenico Vitetta, Antonio Agricola, Nicola Maria Di Brina, Onofrio Cannarozzi, Michele Caputo, Nicola Cannarozzi, Antonio Cesareo, Nicola Dantuono, Antonio Di mauro, Michele Dimauro, Giuseppe Draicchio, Rocco Fusillo, Matteo Gallo, Matteo Jurillo, Domenico Di Lella, Antonio Di Lella, Michele Di Lella, Francesco Maccarone, Matteo Menonna, Rosato Visocchi.


text:
Periodo: 6 marzo 2012 – 26 giugno 2012
Iscritti: 21
Relatori: Riccardo Cappello, Salvatore Carrubba, Franco Chiarenza, Domenico da Empoli, Guido Galipò, Giuseppe Gembillo, Giuseppe Giordano, Antonello Miranda, Raffaello Morelli, Pietro Navarra, Emilia Sarogni, Mario Trabucco, Fabio Verna[:en](6 marzo 2012 – 26 giugno 2012) 21 iscritti
Riccardo Cappello, Salvatore Carrubba, Franco Chiarenza, Domenico da Empoli, Guido Galipò, Giuseppe Gembillo, Giuseppe Giordano, Antonello Miranda, Raffaello Morelli, Pietro Navarra, Emilia Sarogni, Mario Trabucco, Fabio Verna


text:
Anna Harrison
Anna Tuthill Symmes Harrison (nata die 25 Iulii 1775 apud Morristown, Nova Caesarea – mortua est die 25 Februarii 1864 in North Bend, Ohium) Gulielmi Henrici Harrison uxor, noni praesidis Civitatum Foederatarum Americae, Anna fuit breviter nonus praeses Civitatum Foederatarum Americae anno 1841 a die 4 Martii usque ad diem 4 Aprilis, cum Gulielmus Henricus Harrison propter pneumoniam obiit, prima reipublicae domina fuit. Anna et Gulielmus avus avis praesidis Beniamin Harrison fuerunt.


text:
Economia, territorio e azienda
Lineamenti e prospettive di analisi
Tindara Abbate, Rita Vincenza Ardizzone, Gustavo Barresi, David Carfì, Raffaella Coppolino, Carmelo Crisafulli, Piero David, Alessia Donato, Elena D’Agostino, Elizabeth Fernando, Romana Gargano, Roberto Guarneri, Michele Limosani, Carmelo Marsica, Massimo Mucciardi, Valeria Naciti, Ferdinando Ofria, Maria Antonietta Passari, Rocco Reina, Daniela Rupo, Giuseppe Saija, Guido Signorino, Andrea Vadalà, Carmela Vadalà, Carlo Vermiglio, Walter Vesperi


text:
Lindavia
Locus: 47°32′45″N 9°41′2″E
Numerus incolarum: 25 490
Situs interretialis
Nomen officiale: Lindau
Gestio
Procuratio superior: Lindau
Geographia
Coniunctiones urbium
Lindavia sive Lindaugia (Theodisce: Lindau) est urbs a meridie Bavariae, cuius centrum insula est in lacu Bodamico.
Insula urbis propter pulchra aedificia antiqua quotannis frequentissima est viatoribus.
HistoriaRecensere
In situ Lindaviensi anno 1888 villa Romana civis Brigantini reperta est. Primum Lindavia nominata est anno 882 a monacho Sanctogallino. Insula locus fuit, ubi saeculo nono ab Adalberto domino Rhaetiae monasterium conditum est. Historici forum Lindaviense putant circa anno 1000 e terra continente in insulam translatum esse. Anno 1275 imperator Rudolphus I Lindaviam liberam urbem imperii declaravit.
Aetatibus mediaevali et renascentiae Lindavia urbs dives fuit multis mercatoribus ibi viventibus, qui itinera negotialia in Italiam, praecipue Mediolanum, fecerunt. Annis 1496 et 1497 Dieta Imperii Lindaviae habita est. Reformatione percrebrescente Lindavienses ad fidem Lutheranam se converterunt. Tunc eorum urbs Bello tricennali a militibus Sueciae obsessa est. Anno 1806 Lindavia Regno Bavariae inserta est.


text:
S’alenu finale che dispaciat Lpm. Merculis sa serie sighit in su Geopalace
Metzus no potiat tuccare su caminu in su playoff de sa serie A2 de sas feminas, pro s’Hermaea Olbia.
Cun una proa de gabbale, sas abbilas de Taulara si giogant a su tie break su taraflex de PalaManera de Mondovì e truvant innanti in sa prima serie.
Sa biancasblue sunt istadas capatzes de si che colare a incomintzu, binchende su primu set 25-14. Tando sas meres de domo si sunt luego riscattadas, cun su segundu e terzu set, 25-20 e 25-15 unu fatu a s’ateru. Su caminu pariat gasi abbertu a sa binchida de sa monregalesas, chi pustis ant devidu faghere sos contos cun sa balia de sas sardas, capaztas de una remuntada galana (25-18 e 15-5 in su cuintu set ).
SA GARA – Guadalupi torrat a agatare Babatunde in su sesteto connottu, cumpridu dae Allasia a su palleggiu Renieri a sa contra, Miilen e Maruotti in logu 4,Barbazeni in sa mesania e Caforio libero.
Mondovi bi la furriat cun Cumino in diagonale, Taborelli , Hardeman e Populini in banda, Molinari e Montani in sa mesania, Bisconti libero.
Hermaea tuccant cumbichidas. Sa biancasblue tribulant sa meres de domo in sa retzida e fuint luego 5-1, cunsitzende Solforati a giamare su primu timeout. Sa monregalesas ponent s’ex Trevisan in logu de Hardeman, ma Hermaea sighit a ispinghere, ajuadas dae un’abbatigada balente de Renieri, chi permitit de giompere a su 13-2.
Hermaea sighit a sa moda sua, chena sinnos de resa e aggabbat 25-14, chena tribulare pius de tantu, pustis de s’attacu out de Taborelli.
Sas Abbilas rupint bene fintzas in su segundu set , printende su +3 (5-2) cun Maruotti in evidenzia. Mandovi balanzat meda cun s’intrada de Trevisan, chi ajuat a accontzare sa retzida e agatare animu a sa suas. S’ace de Montani balet s’apparinada a 6, pustis s’attacu in fast de Molinaro donat a sa piemontesas sa prima fuida innanti. Tando s’iscuadra de Solforati no abbaidat pius insegus e fuit a su 16-12. Guadalupi ponnet Formaggio in banda e Severin in regia, ma sas meres mantenent su cumandu de su set. Su servitziu vintzente de Minarelli ajuat Hermaea a si torrare a pesare (23-20), ma Montani lassat pagu iscampu e apparinat so contos (25-15).
Sa furriada hermeina, guidada dae Renieri, no si faghet isetare meda e giompet a su 4-1, cund’una bella diagonale. Mondovi proat su recuperu, fintzas a giomper a su -1, ma sa biancasblue no s’assuconant pius de tantu e bogant a pizu unu break nou una fuida noa, chi cun s’ace de Allasia giompet a su 14-9. Tando sa piemontesas abbarrant in sas trampas, ma che torrant a ruere insegus dae sa fua de sa sardas: Barbazeni e e Babatunde guidant sa cursa finale, Mondovi no resessit a las parare e che devet pesare sa bandela bianca. Cund’unu pallonetto de segunda, Allasia si leat sa boccia set, fata fruttare a sa segunda proa in rete de Taborelli (25-18).
Su sestetto de Guadalpi sighit a bentulare in su cuintu set: Maruotti cund’unu lungo linea,giompet a su 6-2 e faghet oriolare Solforati. Mondovi torrat a s’affidare a Hardeman, ma s’americana no potet pius parare sas olbiesas, chi chena faddire pius nudda si che fuint. Sa faddina de Hardeman matessi balet su 15-5 finale, c’abberit sa janna a sa festa biancablue.
Merculis sa serie tramunat a su Geopalace, cun Caforio e cumpantzas, chi bi cherent torrare a proare, cun s’isperu de resessire a che colare a so cuartos de finale playoff.
“Est istada una partida cun duas caras – ispiegat mastru Guadalupi – l’amus gita an’domo revessende unu contivitzu complicadu. Semus tuccados bene meda, lassende sa contra abucallotada dae sa fase break de incomintzu. Pustis mondovi est torrada bene in partida miminende su rischiu, faddende pagu e seberende cun sabiesa sos colpos. In cussos mamentos amus tribuladu meda in donzi repartu, pustis semus istados bonos a torrare a agatare identidade e balia. Semus meda orgogliosos abberu, como pensamus a nos pasare ‘ene, ca su tie break est istadu una bella fadiga. Amus a preparare cantu metzus potimus sa gara de merculis, cherimus proare a contrariare cun sa costantzia, sa calidade manna de Mondovi”.
Meda cuntentu su presidente Gianni Sarti “Est istada una binchida manna” – cummentat – custu no nos devet dare a conca. Ischimus bene cust’est sa prima parte de sa serie. Mi auguro de bidere tzente meda in su campu pro sa gara 2. Oe – narat bugliende – potimus narrere chi sas abbilas de Taulara ant apidu pius famine de sas puminas”.
A cura di Mario Bua Capitta


text:
A su bia a Casteddu T-Challenge, sa prima ‘batalla teatrale’ cun su Cedac
Ironia in iscena pro su T-Challenge firmadu Cedac. De su 4 a su 12 maju a s’Auditòrium Cumonale de pratza Dettori a Casteddu oto iscolas ant a èssere in gara pro sa prima “batalla teatrale”.
In primu bellu sa cummèdia pro su progetu chi ghenna su “meravigiosu giogu de su teatru” intro s’iscola pro fàghere iscobèrrere a sos adolescenti sa fortza evocativa de sas paràulas , sutaliniadas dae sonos e bisiones, e s’arte de pònnere a nudu sa beridade pro mèdiu de sa fintzione. In suta de sos rifletores sas cumpangias de istudiantes chi in suta de sa ghia de sos registas Lea Karen Gramsdorff e Senio G.B. Dattena, Elio Turnu Arthemalle e Filippo Salaris, Roberta Locci e Simeone Latinos, Mariano Cirina e Marta Projetet Orzella si sunt cimentati cun testos clàssicos e cuntemporàneos.
Tra Shakespeare e Aristofane, Goldoni e Jarry acanta a Michael Frayn, Umberto Simonetta e Achille Campanile sos giòvanos interpretes contant s’amore e sa gherra, sa codìssia e finas sa morte, in crae umorìstica. Sas pièce permitent de afrontare cun moderna sensibilidade times de atualidade, de s'”isciòperu de sas fèminas” pro sa paghe in sa “Lisistrata” a s’emantzipatzione feminile e sos segretos de sa seduzione in sa “Locandiera”, de sos capricci de su coro in sa shakespeariana “Penas de amor pèrdidas” a sa surreale pesada a su tronu de “Ubu Roi”. Unu coinvolgente mecanismu metateatrale pro “Abbolotos in foras de iscena”, sos esilaranti tentativos de celare sa trista notizia in “Est mortu Piero” e s’inèditu “Hashtag #14-19: Sa corsicana” cumpletant su vivace afriscu de sa sotziedade, tra vìtzios e (raras) virtudes.
T-Challenge oferit a sos pitzocos s’ocasione de si cunfrontare cun autores e òperas fundamentales e de si pònnere a sa proa dae in antis unu pùblicu e a una giuria de espertos ma mescamente de s’acurtziare a sos limbàgios de s’iscena, in una forma lùdica cun tantu de prèmiu finale “a tema” pro sos binchidores: unu fundu pro sas gite de imparu e sa possibilidade de sighire sos eventos de s’istajone.


text:
G. Lilliu, Il nuraghe di Barumini e le stratigrafie nuragiche, Sassari 1955; M.L. Ferrarese Ceruti, Ceramica micenea in Sardegna. Notizia preliminare, in “RScPreist”, 34, 1979, pp. 243-253; Ichnussa, a cura di G. Pugliese Carratelli, Milano 1981; G. Lilliu, La civiltà nuragica, Sassari 1982; F. Lo Schiavo, Le componenti egea e cipriota nella metallurgia della tarda età del bronzo in Italia, in “Convegni Magna Grecia”, XXII, 1982, pp. 285-320; Studies in Sardinian Archaeology, a cura di M.S. Balmuth, I, Ann Arbor (Michigan) 1986; AA.VV., Atti dei convegni di studi “Un millennio di relazioni fra la Sardegna e i paesi del Mediterraneo” (anni 1985 sgg.), Cagliari 1986 sgg.; E. Atzeni, Il Neolitico della Sardegna, in Il Neolitico in Italia, 1-2, atti della XXVI Riunione scientifica (Firenze, 7-10 novembre 1985), Firenze 1987, pp. 381-400; Studies in Sardinian Archaeology, cit., III, Sardinia in the Mycenaean World, Oxford 1987; M.L. Ferrarese Ceruti, F. Lo Schiavo, L. Vagnetti, Minoici, Micenei, Ciprioti in Sardegna alla luce delle più recenti scoperte, in Studies in Sardinian Archaeology, cit., III, Sardinia in the Mycenaean World, cit., pp. 7-37; Il Nuraghe S. Antine nel Logudoro-Meilogu, a cura di A. Moravetti, Sassari 1988; Atti del primo convegno di studi Un millennio di relazioni fra la Sardegna e i paesi del Mediterraneo (Selargius - Cagliari, 29 novembre - 1° dicembre 1985), Cagliari 1986; Monte d’Accoddi. Dieci anni di nuovi scavi, a cura di S. Tiné, Genova 1992; G. Lilliu, Betili e betilini nelle tombe di giganti della Sardegna, Roma 1995; L’antica età del Bronzo, atti del congresso (Viareggio, 9-12 gennaio 1995), Firenze 1996; G. Lilliu, La civiltà preistorica e nuragica in Sardegna, in “Memorie dell’Accademia dei Lincei, classe di scienze morali”, s. IX, 15, fasc. 3, Roma 2002; A. Moravetti, Il santuario nuragico di Santa Cristina, Sassari 2003; F. Lo Schiavo, Popoli e culture dell’Italia preromana. Sardegna, in Enciclopedia archeologica Treccani, Europa, Roma 2004, pp. 551-562; E. Contu, La Sardegna preistorica e nuragica, Sassari 2006; M.A. Fadda, Nel segno dell’acqua. Santuari e bronzi votivi della Sardegna nuragica, Sassari 2013; AA.VV., Le sculture di Mont’e Prama: contesto, scavi e materiali, Roma 2014; AA.VV., L’isola delle torri: Giovanni Lilliu e la Sardegna nuragica, catalogo della mostra (Cagliari, Roma, Milano 2014-2015), a cura di A, Moravetti, M. Minoia, G. Salis, L. Usai, Sassari 2015; G. Webster, The Archaeology of Nuragic Sardinia, Sheffield-Bristol 2015; AA. VV., Il tempo dei Nuraghi. La Sardegna dal XVIII all’VIII secolo, Sassari 2018; M. Rendeli, La Sardegna nuragica: storia e materiali, Sassari 2019; AA.VV., Sardegna isola megalitica, Dai menhir ai nuraghi: storie di pietra nel cuore del Mediterraneo, catalogo della mostra (Berlino, San Pietroburgo, Salonicco, Napoli, 1° luglio 2021 - 11 settembre 2022), a cura di F. Doria, S. Giuliani, E. Grassi, M. Puddu, M. L. Pulcini Roma 2021.
Si vedano anche i volumetti divulgativi della serie “Guide e Itinerari”, nonché Sardegna, preistoria e protostoria. Guide Archeologiche.


text:
Iosephus Martí
Iosephus Iulianus, vulgo José Julián Martí Pérez (28 Ianuarii 1853–19 Maii 1895) fuit vir publicus in Cuba et figura magni momenti in litteris Hispanicis. Fuit poeta, nuntius, philosophus, et interpres. Apostolus Cubanae liberae nominatus, fuit vir civilis Cubanus, qui partes maximi momenti in pugna Americae Hispanicae pro libertate ab Imperio Hispanico egit, et hodie unus ex potentissimis viris civilibus modernismi in historia Americae habetur.
Nexus interni
Bibliographia[recensere | fontem recensere]


text:
In Cabuderra su comunu at apariciau duus cursus de formatzioni in lìngua sarda po is dipendentis comunalis, cun sa tenta de afortiai s’imperu de su sardu aìnturu de s’aministratzioni pùbrica. Funt finantziaus cun su dinai de sa lei 482/99. Is letzionis funt su martis e sa giòbia a mangianu. Su maistu est Màssimu Madrigale chi at a imperai is Arrègulas comenti a standard po scriri su campidanesu.
Is Arrègulas in Cabuderra
Mastino arrespundit a Milia: “Non sono le Università gli assassini del Sardo”.
Teneus su praxeri de ponni in domu nosta (ospitare) s’artìculu de prof. Attilio Mastino, Arretori de s’Universidadi de Tàtari, bessiu in s’Unioni Sarda de oi. S’artìculu andat in sètiu (è coerente) po su chi pertocat (riguarda) sa polìtica linguìstica, cun su chi S’Acadèmia at sèmpiri nau: NO A SA LSC, EJA A SU SARDU A DUAS ARRÈGULAS (CAMPIDANESU E LOGUDORESU). […]
SU SARDU STANDARD
S’Acadèmia de su Sardu onlus fait sciri a totus chi eus publicau ocannu sa proposta nosta cumpria de standard gràficu e linguìsticu de sa Lìngua Sarda. Est una proposta democràtica, cun d-un’alfabetu scéti po scriri totu su Sardu ma cun duas normas. De imoi ainnantis dda agatais in totu is liburerias de Sardìnnia.
Comunicau “Piano Triennale”
Sa segundu dii de su de XXIX Prèmius Literàrius “Giusepi Dessì” intitulada a sa memòria de Sarbador Àngiulu Spano
Mèrcuris su 17 de cabudanni Biddaxidru at bòfiu intitulai sa segundu dii de su de XXIX Prèmius Literàrius “Giusepi Dessì” a sa memòria de Sarbador Àngiulu Spano, un’àteru òmini chi, comenti a Giusepi Dessì, at donau onori a sa bidda de su Campidanu de Mesu. A is 6 de a merii a s’Auditorium de Santa Bàrbara nd’ant fueddau in d’un’atòbiu mannu […]
Comunicau
S’Acadèmia de su Sardu onlus fait sciri ca eriseru in su cungressu suu in Casteddu eus torrau a annoai is òrgunus prevìdius de sa Carta. Est a nai: su Diretivu e su Boddeu Scientìficu nous. A Massimo Madrigale ddu ant elìgiu presidenti nou. Imprus s’Acadèmia torrat gràtzias medas a Alessandro Pintus po ai ghiau s’assòtziu nostu apustis de Oresti Pili.
Tesi de làurea in lìngua sarda: “Padre Luca in sa terra de sa poesia”
All’università di Cagliari una tesi di laurea in lingua sarda: “Padre Luca in sa terra de sa poesia” L’eaborato del neo-dottore Luca Atzori per riscoprire e sanare le lacune relative alla biografia e alla produzione letteraria del poeta pattadese Luca Cubeddu Di: Pietro Lavena “In sardu iscrio, in sa limba imparada dae totu chena mastru in pitzinnia; in conca mia […]


text:
Su Gazetinu, giòbia 20 de ghennàrgiu de su 2022
Sa Cummissione pro is Fainas produsidoras de su Consìgiu regionale at retzidu sa proposta de incarrerare unu pranu de populamentu nou de is eritzos de mare in zonas amparadas particulares comente in is mares de sa provìntzia de Aristanis e de Santu Antiogu.
In is dies passadas, in contu de sa firmada biològica de tres annos de sa pisca de is eritzos de mare aiant ascurtadu in auditzione a is rapresentantes de su Cunsòrtziu BiotecnoMares. Sa proposta de incarrerare unu pranu de populamnentu nou dd’at fata professore Guido Beltrami, cumbintu chi sa firmada de sa pisca non bastet.
Beltrami, in prus, cussìgiat de pònnere in is fundales de custos tretos de mare istèrgios de terra, pro favorèssere su faghimentu de su niu de is eritzos. Unu parre in favore, a prus de su de sa de Chimbe Cummissiones, est lòmpidu fintzas dae su cummissàriu de Agris Francesco Baule. Su pranu presentadu dae Beltrami, chi previdet s’interessamentu de is piscadores, como dd’ant a istudiare mègius in una mesa tècnica.
Dae sàbadu chi benit no at a fàghere prus a piscare eritzos de mare. Is piscadores però diant pòdere abarrare sena de indennizu pro unos cantos meses e, pro cussu, sunt prontos a manifestare in Casteddu, in dae in antis de sa sea de s’Assessoradu de s’Agricultura.
Su presidente de s’Unione de is piscadores subàcueos professionistas de Aristanis, David Bichi, at pesadu sa boghe, chescende-si pro sa farta de unu pranu pro is agiudos regionales. In is dies passadas is assòtzios de categoria ant iscritu unu documentu chi ant mandadu a su presidente de sa Regione Christian Solinas e a s’assessora de s’Agricultura Gabriella Murgia, domandende chi sa firmada de sa pisca de is eritzos de mare si fatzat a pustis de àere pensadu a is fainas de monitoràgiu chi ddas diant dèpere fàghere is piscadores etotu.
Antoni Nàtziu Garau
—–
Attività realizzata col contributo della Regione Sardegna – IMPRENTAS 2021-2022. LR 22/2018, art. 22
- SARDA NEWS -
LEGGI TUTTE LE NOTIZIE DI OGGI
Ultime notizie in Sardegna
Leggi tutte le notizie del giorno in Sardegna
Leggi tutte le Offerte di Lavoro in Sardegna
Sarda News non rappresenta una testata giornalistica in quanto viene aggiornato senza alcuna periodicità nei suoi contenuti originali. *La responsabilità del contenuto degli articoli importati dai feed rss è totalmente a carico della reale fonte dell'informazione indicata al termine di ogni notizia.
Sardanews.it - portale web informativo, non gode di finanziamenti pubblici, non chiede registrazioni personali agli utenti, totalmente gratuito, autofinanziato e sostenuto dai banner pubblicitari che compaiono tra le notizie. Se vuoi sostenerci ti ringraziamo per la fiducia e ti invitiamo a disabilitare eventuali adblock attivi sul tuo browser. Per informazioni e segnalazioni scrivi al nostro indirizzo e-mail Questo indirizzo email è protetto dagli spambots. È necessario abilitare JavaScript per vederlo.


text:
(Per leggere l’articolo in italiano cliccare sulla bandierina in alto)
Est mortu Tullio De Mauro. Linguista famadu, at acurtziadu sa capatzidade de bìdere su mundu de Michelangelo Pira a cussa de Pier Paolo Pasolini
Linguista, dotzente, sabiu, autore de su Grande dizionario italiano dell’uso e de sa Storia linguistica dell’Italia unita, aiat 84 annos e est istadu una de sas friguras prus nòdidas de sa cultura italiana. Ministru de sa pùblica istrutzione dae su 2000 a su 2001. Frade de Mauro De Mauro, giornalista de L’Ora de Palermo secuestradu e mortu su 16.09.1970, mai agatadu perunu restu.
Pro more de sa limba De Mauro castiaiat a sa cultura de sas persones e a sas persones a manera non cunventzionale. In itàlia at pesadu sos istudios linguìsticos, nd’at fatu una materia pro contu suo, campionende.la dae sa glotologia e dae s’istòria de sa limba. De Mauro at torraru a fraigare su libru chi at brotadu sa linguìstica muderna, su Cours de linguistique générale de Ferdinand de Saussurre – fiat su 1967 – chi in antis si podiat àere isceti a manera non dereta.
Ma sa chirca subra de sa limba l’at fatu sighire sa trata de sos chi faeddant sa limba. Sunt issos sa punna de un’impinnu chi at mantesu pro prus de chimbant’annos.
In La cultura degli italiani, a incuru de Francesco Erbani, publicadu da Laterza, De Mauro mentovat sa chistione sarda e s’abbistesa de Michelangelo Pira: «Chirchende isceti sas culturas intelletuales – a nota mala istringhende s’arresonu a sas culturas lìterarias ebbia – s’ammanniat una visone bastante torta e s’arriscat de non bìdere prus faìnas mannas comente sa revolutzione àpida in campu linguisticu, una revolutzione in parte cuada, de sa cale sa cultura arta no est tropu cusciente ca proite no atzetat nemmancu sos nùmeros chi nos dant manera de cumprèndere ite b’at àpidu intre sa medade de su Noighentos e oe.
Non so chistionende isceti de su caminu sighidu pro fraigare sa limba natzionale. Una limba chi chimbanta annos faghet fiat disconnota nessi dae duos tertzos de sa pòpulatzione e chi oe est faeddada – pagu prus o mancu bene, a manera pagu o prus curreta – dae su 95 pro chentu de sos italianos e est iscrita – torra, a manera pagu o prus curreta – dae meda prus de unu tertzu de sa pòpulatzione.
Ma no est custa sa cosa chi pro me meresset prus atentzione. Penso finas a cuss’òrdine de faìnas tratadas dae pagos, e uno de cussos pagos est unu bravu istudiosu e intelletule sardu chi si naraiat Michelangelo Pira. Pira at iscritu unu libru bellu meda paritzu tempus faghet, cun unu tìtulu curiosu e in suspu: La rivolta dell’oggetto.
Deo b’apo proadu a lu promòvere ma non bi so resessidu. Pira leat in manu totu sa cultura de su mundu contadinu sardu, ma sa chirca sua balet pro totu sa realidade de su mundu cuntadinu cantu est mannu, tando cumandante in Italia – si si cheret àere una ograda lasca de sa cultura – in sos annos Chimbanta. Custu mundu aiat su tzentru suo, a pàrrere de Pira, no isceti in sa famìllia o in sa famìllia in mannu, ma in sa «butega famìlliare» bida comente fraigu de su ìschire e de su ìschire fàghere, e finas de su a s’ìschire arrantzare in su mundu de sas relatas.
In cue si imparaiant sas cosas prus de importu de sa vida, in cue meda de prus chi in s’iscòla. Dae su samunare a su essu de mantennere una domo. In su mundu contadinu seradu gasi s’andaiat meda prus a innedda, sa domo unu imparaiat a la fraigare a beru. Sa butega famìlliare permitiat a bona parte de sa populatzione, fata fora dae s’iscòla, unu fiotu de abbistesas chi, posca imparadas, beniant postas a cùrrere. Su manialìu chi dae campu moviat in tzitade cussas cumpetentzias las at donadas a s’industria manna a istracu baratu. Chi est arribadu in tzitade no at agatadu belle che nudda de su chi sa butega famìlliare in unu mundu contadinu resessiat a dare. Sos mannos ant buscadu traballu e dinare, e custu fiat de disigiare.
Ma sos fìgios issoro non b’ant agatadu nudda. B’ant connotu iscòlas non capatzas de cumprèndere ite aerent podiu o dèvidu fàghere pro custos istrangios curiosos. Pira iscriet deghe, bìndighi annos in fatu a custas faìnas. Ispantat meda chi in custu a campu, in sos annos Chimbanta, isceti calicunu, dae Pier Paolo Pasolini a Don Lorenzo Milani, atinnit a s’arriscu de su chi est sutzedende. Su chi at iscritu vinti annos posca Eugenio Montale, in su Corriere della Sera, in unu articulu intituladu «Il terremoto antropologico sotterraneo».
Michelangelo Pira de Bitzi (in Sardigna paris cun Francesco Masala de Nughedu San Nicolo’) est istadu unu de sos mègius intelletuales a cumprèndere, ponende totu in unu modellu de cumprensione prus mannu, sas cunseguentzias de sa lòmpida de sa tzivilidade de su consumu subra de sa sotziedade de campu. Tullio De Mauro l’at cumpresu e reconnotu. De Mauro est istadu unu de sos babbos de sa Lege 15 nadale 1999, n. 482, chi normat in materia de tutela de sas minorìas linguistìcas istòricas.
Diversos suos meledos subra de sa linguistica faeddant, finas si a manera no dereta, de sa chistione de su sardu: «Creo chi pro fàghere bìvere o torrare in vida una limba su ruòlu de s’iscòla siat de tzertu netzessariu, ma non bastat si s’insìngiu non est acumpangiadu dae unu fiotu de faìnas sotziales. Cantu a sa Lege 15 nadale 1999, n. 482 tzertu si podiat fàghere de prus, chena s’imbentare nudda e leende in manu sos testos chi tempus prima fiant istados propostos, medas bias pròpriu dae sos deputados friùlanos, comente Mario Lizzero, Loris Fortuna, Barracetti e Silvana Schiavi Fachin. Non b’at àpidu resessida.
Ma, comente apo naradu a issos, mègius sa 482 chi non nudda. Mescamente in foras de sas regiones a istatutu ispetziale est brotende carchi cosa, nos est agiuende a mintere non a sa cua sas limbas in sas iscòlas e a nche las catzare dae sa genìa de limbas de nudda de sas cales si nde birgongiare».


text:
Sa delìbera de is Arrègulas
Teneus su praxeri de pubricai sa delìbera stòrica de sa Provìntzia de Casteddu, de su 17 de martzu de su 2009, chi at aprovau s’afillamentu de su standard campidanesu de sa Lìngua Sarda de is Arrègulas. Una detzisioni giusta, pigada a totòmini, chi fait onori a s’enti casteddaju e chi at marcau una dii de importu mannu po su sardu. […]
Adiosu a Tziu Fideli Lai
S’Acadèmia saludat a Tziu Fideli Lai, cantadori a sa moda campidanesa de Cabuderra, chi s’at lassau custas diis. Gràtzias a issu e a is àterus cantadoris po su chi ant fatu po su campidanesu literàriu, chi est finas su mori anca eus caminau po ndi pesai is “Arrègulas” chi megaus de proponni po sa scridura de su campidanesu.
Artìculu de Amos Cardia in “Province Sarde”
Il sardo lingua ufficiale di Amos Cardia Tratto dal numero di marzo 2010 di Province Sarde – Rivista dell’Unione Province Sarde. La rivista si trova in distribuzione gratuita presso tutte le sedi provinciali della Sardegna. La lingua sarda entra in Consiglio Provinciale. Non più per qualche colorita protesta di un esponente di un partito minoritario, ma attraverso una delibera votata […]
Lìtera a sa Regioni po su Sardu a duas normas
In bàsciu sa lìtera chi s’Acadèmia de su Sardu onlus at intregau su 18 de su mesi de ladàmini 2013 a totu is Consilleris regionalis, a su Presidenti de sa Regioni Ugo Cappellacci, a sa Presidenti de su Consillu regionali Claudia Lombardo, a s’Assessori a sa Cultura Sergio Milia e a sa de otu Commissionis (a sa Cultura). A is Consilleris regionalis s’Acadèmia at pediu de si donai […]
“In Mòguru a is tempus nostus…”
Custu domìnigu a is 17:00 ande s’Aposentu de is Atòbius de sa Fiera de su Tapetu s’at a fai sa presentada de su lìburu “In Mòguru a is tempus nostus…”, a incuru de Stefano Cherchi. Su lìburu est s’arresultau de unu traballu incarrerau de su Comunu de Mòguru in su 2011; cuàturu giòvunus mogoresus (Tatiana Frau, Lara Melis, Genita Grussu […]
Canali Youtube
Eus incingiau su canali Youtube cun totu is filmaus chi eus a cuberai o produsi aingìriu de is chistionis nostas. Su link ddu agatais in bàsciu a manu dereta (in sa sidebar) ma si-ddu torraus a ponni innoi puru. Po imoi ddoi podeis agatai un’arrogu de su tg de Videolina cun sa presentada de Arrègulas. Canali Youtube